הוועדה המיוחדת לפניות הציבור, כנסת 20, פרוטוקול מספר 14, 2015-09-03 11:00

ישראל אייכלר: אנחנו בדיון על בדיקת היערכות משרד התחבורה וחברות התחבורה הציבורית להסעת נוסעים לירושלים וממנה בחגי תשרי.

ישראל אייכלר: אנחנו כבר באמצע אלול, ומשנה לשנה אנחנו יודעים שכשמגיע חודש תשרי – וזה דבר מפתיע שזה מגיע פעם בשנה בלי להודיע, יש אנשים שאין להם עדיין את הלוח של השנה הבאה ושל השנה החדשה - בכל מקרה, שוב ושוב אנחנו עדים לכך שמגיעים החגים ויש עומס בתחנות, יש מחסור באוטובוסים, יש אי התאמה בין שעות הפעילות של האזרחים בחגים לעומת התכנון לפי התאריך הלועזי של מערכת ההיסעים, ושוב ושוב אנחנו באים ומנסים למנוע את הדבר הזה.

ישראל אייכלר: יש שיפורים משנה לשנה ואני מקווה שגם הפעם.

ישראל אייכלר: ישבנו כמה שבועות לפני החגים כדי שזה יעזור למנוע את התחנות העמוסות ואת התסכולים של הנהגים ושל הנוסעים.

ישראל אייכלר: הדיון הזה הוא לא דיון ראשון, מדובר בדיון שלישי בנושא התחבורה הציבורית.

ישראל אייכלר: דיברנו כבר על בעיות הכותל המערבי, אני יכול לעדכן אתכם שאותו שלט מסכן שצריך לעזור לאנשים קשישים ואזרחים שבאים מכל רחבי הארץ לבקר במקום החשוב ביותר לעם היהודי, הכותל המערבי, שוב אינם יודעים מתי האוטובוס יעלה עד למעלה ומתי הוא עוצר בשער האשפות, האם הם צריכים לרדת לתחנה או לעלות.

ישראל אייכלר: אתמול ישבתי בישיבה מקדימה על כל הנושאים עם מנכ"ל משרד התחבורה והצוות המנהיג של משרד התחבורה, ומתברר שיש לפעמים בעיה.

ישראל אייכלר: לפעמים יש למישהו חצץ בנעל והוא הולך במצעד, ואף אחד לא יודע למה הוא עצבני – סך הכול סללו לו את הדרך, עשו את הכול, קנה נעליים טובות, רק נכנס לו חצץ קטן בנעל.

ישראל אייכלר: השלט הזה בכותל המערבי, שכבר עיריית ירושלים דיברה על זה, בדיונים קודמים דיברנו על זה, משרד התחבורה אומר שהוא כבר השקיע בשביל זה כסף, שום דבר לא עוזר אל מול המציאות שבה השוטרים מחליטים לפי הצרכים שם בשטח הקטן כן להכניס ולא להכניס, ואין מי שיודיע לנוסעים.

ישראל אייכלר: כל המערכת הטכנית והמחשבים, אפשר לשלוח הודעות לחלל, לאלה שיושבים בספינות החלל אבל אי אפשר להודיע על המסך – השלט שהוצב או שהוקצב בכותל המערבי – האם האוטובוס עולה או לא.

ישראל אייכלר: זה דבר שהוא אומנם מקומי אבל הכותל המערבי הוא מקום של כל אחד, וירושלים לא נתחלקה לשבטים, כולם באים לירושלים, בפרט בחגים, וצריך לראות מה עושים.

ישראל אייכלר: מטרת הדיון היא לבדוק כיצד משרד התחבורה וחברות התחבורה מתגברים את השירות לנוסעים.

ישראל אייכלר: המילה והפתרון הוא תגבור.

ישראל אייכלר: אני יודע שזה לא פשוט, לא עומדים אוטובוסים במחסנים שאפשר לתגבר אבל בשביל זה חברות ציבוריות הן חברות ציבוריות ולא פרטיות, שכשהרכב במוסך, אדם פרטי אומר, הרכב במוסך, אין לי בררה.

ישראל אייכלר: תחבורה ציבורית לא יכולה להגיד "הרכב במוסך", צריכים לספק את השירותים ואם צריך לתגבר, צריך לתגבר.

ישראל אייכלר: לא תמיד יש תחושה שמתגברים מספיק.

ישראל אייכלר: אני לא מדבר על כך שיש מקומות שיש שם בעיות אובייקטיביות של פקקים וצירים חסומים, נדבר גם על זה.

ישראל אייכלר: דובר על אפשרות הזמנת נסיעות מראש.

ישראל אייכלר: הארכת שעות הפעילות זה דבר שהוא הכרחי.

ישראל אייכלר: לא ייתכן שבמדינה שמשקיעה עשרות מיליונים, אם לא מאות מיליונים, בקווי הלילה שרובם ריקים, בכל רחבי הארץ, לא יכולים במקומות שבהם יש המוני נוסעים, לירושלים וממנה.

ישראל אייכלר: בירושלים, בחגים למשל, בשעה אחת מסתיימים השידורים והנסיעות.

ישראל אייכלר: אני מקווה אחרי הדיון של אתמול שבאמת בחגים תהיה איזושהי גמישות בעניין הזה, לא להשאיר אנשים בתחנות בלילות – אם זה שמחת בית השואבה ואם זה ביקורים בכותל וסיורים, וגם סיורי סליחות דיברנו, נקווה שעוד נספיק, הסליחות כבר עוד מעט מסתיימות, יש לנו עוד עשרה ימים, 12 יום.

ישראל אייכלר: דיברנו על פרסום באמצעי התקשורת השונים בתחנות עצמן, שילוט בירושלים על דרכי הגעה לכותל והמקומות הקדושים, ושוב, מה שאני קורא קווי לילה כדי למצוא מקבילה בחוק אבל האמת היא שצריך פשוט לראות מתי אנשים נוסעים.

ישראל אייכלר: לא מדובר פה על הזרמת אוטובוסים ריקים, אף אחד לא רוצה שאוטובוסים ריקים ייסעו עם נהגים ולשלם הוצאה, אבל כשיש אנשים והם משלמים וצריך לתת להם שירות, צריך לעשות את זה.

ישראל אייכלר: אנחנו נדבר גם – אני אומר לכם את הדברים כדי שתוכלו להתייחס לזה – על נושא התמחור החדש.

ישראל אייכלר: יש אבסורדים במחירי הנסיעות.

ישראל אייכלר: אתמול הראיתי, ויש לי פה את הדוגמה של אזרח שבדק למשל מאשדוד לבני ברק או לתל-אביב, יש פערים בין שלוש חברות שמסיעות מאשדוד לשם.

ישראל אייכלר: אני לא רוצה להגיד מספרים כי אין לי את זה כרגע מול העיניים, אבל ממש פערים אדירים בין חברה אחת לחברה שנייה, אולי חמישה שקלים, ארבעה שקלים הבדל בין חברה אחת לשנייה באותו מסלול, באותה נסיעה, באותה תחבורה ציבורית שמסובסדת על-ידי משלם המסים.

ישראל אייכלר: אנחנו נתייחס גם לחברת סיטיפס, שמובילה 140,000 אנשים ביום.

ישראל אייכלר: מישהו גילה איזה סוד – תגידו לי אם זה נכון – שרכבת ישראל כולה לא מובילה הרבה יותר אנשים ביום מאשר הרכבת הקלה בירושלים, תתייחסו לזה.

ישראל אייכלר: ודווקא משום ההצלחה הגדולה הזאת, האחריות היא פי כמה וכמה.

ישראל אייכלר: אנחנו שומעים דברים מזעזעים על יחס של פקחים לאנשים, שבתום לב לא ידעו למשל שיש בעיה ברכבת, שהמכשירים שלה לא קוראים את שיטת התיקוף של כרטיס הרב-קו כמו האוטובוסים שבהם נסעו אנשים.

ישראל אייכלר: ולדוגמה אני אביא – זוג שבאו לירושלים לטיול, לנסוע ברכבת הקלה, זה הפך לאטרקציה בפני עצמה, הם שילמו באוטובוס ושאלו את הנהג אם אפשר לשלם לשניים.

ישראל אייכלר: הרי יש חוק, שאני מאוד נגדו ואני רוצה לשנות אותו כבר שנתיים, שרב-קו הוא אישי.

ישראל אייכלר: אסור שבן אדם שהוא באותו גיל, באותו מחיר, ייתן – ילדה לאחותה, או בעל לאשתו ישלם פעמיים.

ישראל אייכלר: אנחנו רוצים להגיע למצב - ואני אומר את זה בשידור חי ואני רוצה שהאזרחים גם ילחצו על חברי הכנסת בעניין הזה כי זה חוק כל כך צודק ונוגע לכל כך הרבה אנשים - שכרטיס רב-קו חייב להיות כמו כרטיס ויזה, כמו כרטיס ישראכרט, כמו כרטיס כאל, כל כרטיס אשראי.

ישראל אייכלר: אדם משלם כסף, שזה יהיה מה שנקרא צבור, הוא ישתמש בו לפי הקריטריונים החוקיים ואף אחד לא יגיד לו אם מותר לו או לאשתו, לילדיו או לחברו לקבל את הכרטיס ולנסוע אתו.

ישראל אייכלר: הבעיה היא שנהג האוטובוס אומר לו – ואני מבין שכך מקובל באוטובוסים, שהם יכולים לקרוא תשלום לשני אנשים, אני לא יודע איך – אבל ברכבת זה לא קורה.

ישראל אייכלר: אז בא הזוג הזה - ודיברתי על זה עם חברת סיטיפס, בשבחם ייאמר שהם יבדקו את העניין ברצינות - עולה זוג והפקח עולה, והוא שואל אותו האם זה בסדר, הוא רוצה לתקף בשביל אשתו והוא משחק עם זה ורואה שזה עובד.

ישראל אייכלר: הוא יושב ומחכה כמו במארב שהדלתות תיסגרנה, במקום שיגיד לו, אדוני, אי אפשר כאן לעלות ולשלם לשני אנשים ברב-קו אחד.

ישראל אייכלר: ברגע שהדלת נסגרה הוא אמר לו, מה עשית פה?

ישראל אייכלר: אמר, שילמתי בשביל ובשביל אשתי.

ישראל אייכלר: לא שהוא הכחיש משהו.

ישראל אייכלר: הוא אמר, אתה לא יכול לעשות דבר כזה.

ישראל אייכלר: אז הוא אמר, סליחה, אז איך אני משלם?

ישראל אייכלר: במקום להגיד לו, תרד בתחנה ותשלם, הוא אומר לו, לא אדוני.

ישראל אייכלר: אירוע, אירוע, אירוע, אירוע, היה פיגוע.

ישראל אייכלר: כשאומרים אירוע בעיני זה נשמע פיגוע.

ישראל אייכלר: בתחנה חיכו לו שוטרים והתנפלו עליהם, ביזו אותם, הורידו אותם, רשמו להם קנס, ואפילו אחראי המשמרת שם אמר:

ישראל אייכלר: אתם שמים לב שהייתה פה טעות טכנית של בן אדם?

ישראל אייכלר: אין דבר כזה, 180 שקלים.

ישראל אייכלר: ביררתי מה קרה, אז הבנתי שהרכבת הקלה לא יכולה לקרוא את הכרטיס באופן שהאוטובוס יכול לקרוא, שהוא יכול לשלם על השני.

ישראל אייכלר: אני לא מאשים את סיטיפס בצד הטכני של הדבר כי משרד התחבורה צריך לסדר איתם את הדברים האלה.

ישראל אייכלר: בדיון קודם, אם את זוכרת, גם היה איזשהו כשל טכני ברכבת אל מול משרד התחבורה.

<שלומית אבינח: באגד גם היה.

ישראל אייכלר: עם אגד גם.

ישראל אייכלר: האזרח לא חייב לשלם את מחיר הכשלים הטכניים של השלטון ושל חברות התחבורה הציבורית, אבל מה שאני כן בא בטענה זה שמעסיקים פקחים שאינם יודעים להבחין.

ישראל אייכלר: אני מצפה, כמו משוטר, כמו מפקח, שיבחין בין אדם שעושה בתום לב מעשה טכני שלא הצליח לו, או גנב שרוצה להתגנב לנסיעה.

ישראל אייכלר: ואם הפקח יכול לעשות דבר כזה, הוא לא ראוי להיות פקח.

ישראל אייכלר: אנחנו לא חיים במדינה – לא רוצה להגיד באיזה מדינה אנחנו לא חיים, נגיד במדינה איפה שאנחנו כן חיים – אנחנו לא מוכנים לקבל יחס כזה לאזרחים.

ישראל אייכלר: אני רוצה לציין שאתמול בישיבתי עם ראשי משרד התחבורה הם אמרו שכתוב על הדוח שאפשר להגיש ערר במקרים חריגים.

ישראל אייכלר: יכול להיות – ואני רוצה את התייחסותכם – שצריך לעשות כך שאדם שפעם ראשונה קרה לו דבר כזה, הוא מקבל אזהרה.

ישראל אייכלר: אם במחשב רשום שהאיש כבר טעה פעמיים, אז שישלם את הקנס – בלי בושות, בלי אירוע – לא לכל זוג שבא עם תינוק ועם עגלה צריך להזמין 20 אנשים כאילו מדובר פה באיזה בריון שהולך לתקוף את הרכבת.

ישראל אייכלר: לגבי תקופת החגים – אנחנו חוזרים לזה – יש לי כמה שאלות שאני אציג אחר כך, איך מתארגנים, ואני רוצה להזמין את הצופים לפנות לוועדה בנושאי תחבורה ציבורית.

ישראל אייכלר: אני רוצה לומר לכם, רבותי, שהמנהג הזה שאדם שחיכה שעות בשמש או שנעשה לו עוול, או שהוא מתעייף ומגיע הביתה ואומר, טוב, אני כבר הגעתי הביתה - זה חוסר אחריות אזרחית.

ישראל אייכלר: אם אתה נפגעת, אם אתה חיכית, מישהו אחר גם יחכה, אז תכתוב מכתב תלונה למשרד התחבורה, לוועדה לפניות הציבור – יש דילוגי תחנות, יש כל מיני דברים שאתם יודעים.

ישראל אייכלר: יש לנו גם את הפקס ואת המייל לתת לכם: 02-6408931.

ישראל אייכלר: יש גם מייל: .

ישראל אייכלר: סדר הדוברים, אני מבקש שכל דובר יגיד מי הוא כי אנחנו בשידור חי.

ישראל אייכלר: נמצאים פה אנשים ממשרד התחבורה, מהמשרד לביטחון פנים, מעיריית ירושלים, מרכבת ישראל, מחברת אגד, קווים תחבורה ציבורית, חברת סיטיפס, קונקס, ויש לנו גם פונים כמנהגנו כי זאת ועדה לפניות הציבור אז זכות ראשונים לפונים.

ישראל אייכלר: אברהם יהושע בייער, בבקשה.

<אברהם יהושע בייער: שלום.

<אברהם יהושע בייער: ברשות היושב-ראש, בעצם כמעט כבר אמרת הכול אבל יש פה עוד הרבה מה להוסיף.

<אברהם יהושע בייער: אני, בתור אזרח שנוסע כמעט כל יום לכותל ואני נוסע עם תחבורה ציבורית, כמו שאמרת, הבעיה העיקרית זה שאנחנו יוצאים מהכותל, אני לא יודע אם יש אוטובוס, אין אוטובוס.

<אברהם יהושע בייער: אני יכול ללכת עם אשתי, עם ילדיי, אנחנו יורדים למטה וכשאנחנו יורדים למטה אנחנו רואים שאין אוטובוס או שהשוטר למעלה אומר לנו, תעלו למעלה.

<אברהם יהושע בייער: אני עולה למעלה, יורד למטה.

ישראל אייכלר: שאני אבין.

ישראל אייכלר: כשיש אוטובוס למעלה, ואתה אדם צעיר ויורד מחוץ לשער האשפות ומחכה, השאלה אם הוא עוצר לך גם שם למטה או שאז הוא לא עוצר.

<אברהם יהושע בייער: בוא נתחיל מהתחלה.

<אברהם יהושע בייער: אני מגיע לכותל, עומד חייל בשירות סדיר למטה.

<אברהם יהושע בייער: זה לוקח קודם כול שתי דקות עד שהוא מחליט, עד שנהג צופר לו ויש כבר עומס תנועה.

<אברהם יהושע בייער: הוא צריך לראות האם יש אוטובוס למעלה, אם אפשר להעלות את האוטובוס או לא.

<אברהם יהושע בייער: ברגע שהוא רואה שאי אפשר להעלות את האוטובוס, הוא צריך להגיד בקשר לשוטר אם אפשר לעלות.

<אברהם יהושע בייער: זה לבד לוקח לכל אוטובוס לפחות חמש דקות.

<אברהם יהושע בייער: כשאני נוסע כל יום אין שם תיאום בין החייל לשוטר.

<אברהם יהושע בייער: זה קודם כול קשור למשטרה.

<אברהם יהושע בייער: אני פניתי לחייל, אני יכול לשאול אותו אם עולה אוטובוס או לא, הוא אומר לי: תשאל את ה"כחולים" למעלה.

<אברהם יהושע בייער: אז כבר ראיתי שיש פה זלזול בין המשטרה למעלה לבין החייל למטה.

<אברהם יהושע בייער: זה נראה שהשוטר למעלה, אין לו כוח.

<אברהם יהושע בייער: הוא יושב בבקתה שלו, וכשהחייל צריך להגיד לו תעלה למעלה, עד שהוא קם.

<אברהם יהושע בייער: למה?

<אברהם יהושע בייער: כי הוא צריך לחסום את התנועה, מגיעים הרי למעלה מהעיר העתיקה.

ישראל אייכלר: רכב פרטי.

<אברהם יהושע בייער: רכב פרטי.

<אברהם יהושע בייער: אז עד שהוא קם מהמקום והוא חוסם את זה ועד שהוא אומר לחייל למטה, אתה יכול להתחיל עכשיו להביא את האוטובוס למעלה, לוקח כבר זמן, אבל זה לא עיקר הדברים שאני רוצה להגיד.

<אברהם יהושע בייער: מה שאני רוצה להגיד, אנחנו יוצאים – כמו שאמרת קודם, אין שילוט.

<אברהם יהושע בייער: אני לא יודע, אני יכול להגיע למעלה למשל ואני רואה כן אוטובוס, אני כן רואה אוטובוס אגד.

<אברהם יהושע בייער: אני שואל את הנהג מתי אתה יוצא, כל אחד שואל אותו.

<אברהם יהושע בייער: זה שאין שם עמדת אגד, שיש שם עמדת משטרה ואין שם עמדת אגד, זה לבד בעיה.

<אברהם יהושע בייער: אני לא מבין למה שם אין עמדת אגד שאני יכול לשאול אותו מתי יוצא אוטובוס, מתי לא.

<אברהם יהושע בייער: אז כל אחד פונה לנהג, מתי אתה יוצא.

<אברהם יהושע בייער: הנהג עונה, אני יוצא בעוד 20 דקות – מגיעה לי הפסקה, אני יוצא בעוד 20 דקות.

<אברהם יהושע בייער: מגיעה לו באמת הפסקה.

<אברהם יהושע בייער: תרד למטה, שם תראה אוטובוס כי אני עכשיו עליתי וראיתי אוטובוס למטה.

<אברהם יהושע בייער: אני יורד למטה, אין אוטובוס.

<אברהם יהושע בייער: אז מה אני עושה?

<אברהם יהושע בייער: אני עולה בחזרה.

ישראל אייכלר: למה אתה עולה בחזרה?

ישראל אייכלר: הוא לא יעצור לך כשהוא יגיע לשם?

<אברהם יהושע בייער: לא, כי אין אוטובוס למטה.

<אברהם יהושע בייער: הנהג למעלה אומר לי: עכשיו עליתי מלמטה ואני רואה אוטובוס למטה, תרד למטה, וכשאני יורד למטה האוטובוס כבר נסע, האוטובוס כבר יצא.

<אברהם יהושע בייער: הזמן שלו הגיע והוא כבר יצא.

<אברהם יהושע בייער: בעצם אנחנו לא יודעים.

ישראל אייכלר: זאת אומרת, יכול להיות שהאוטובוס שיוצא נמצא למטה והאוטובוס שעדיין לא יוצא – לעשות שם תחנה, עשר דקות מנוחה – הוא עושה את זה דווקא ליד הכותל.

<אברהם יהושע בייער: נמצא למעלה.

<אברהם יהושע בייער: אז קודם כול אמרתי, לפני השילוט – אני לא יודע, כבר דיברו הרבה זמן שהולך להיות שילוט – קודם כול שתהיה שם עמדה של פקח אגד שהוא יגיד לנו מתי אנחנו כן יוצאים ומתי אנחנו לא יוצאים.

<אברהם יהושע בייער: זה דבר ראשון.

<אברהם יהושע בייער: אבל מה שאני כן רוצה לדבר עליו, הסיוט של השלושה חודשים האחרונים.

<אברהם יהושע בייער: מאז שהתחיל הרמדאן, שכמובן אגד שלח אוטובוסים לא דו-מפרקיים, אוטובוסים קטנים, כי הרי לא מגיעים דרך שער שכם בדרך הרגילה, מגיעים דרך הר ציון, הדרך העוקפת ואז הם לא שולחים אוטובוסים דו-מפרקיים.

<אברהם יהושע בייער: כמובן שהם יגידו שזה אשמת המשטרה, שהם לא יכולים, כמו שהם יגידו אשמת המשטרה שהם שולחים אחר כך אוטובוסים קטנים, אבל הם שולחים אוטובוסים קטנים.

<אברהם יהושע בייער: אני נסעתי לרמדאן כל יום, זה 30 ימים, לוקח לאוטובוס לרדת מלמעלה עד למטה 25 דקות.

ישראל אייכלר: דרך הר ציון?

<אברהם יהושע בייער: דרך הר ציון.

<אברהם יהושע בייער: למה?

ישראל אייכלר: למה?

<אברהם יהושע בייער: המשטרה אומרת ככה: אני לא אחסום עכשיו את התנועה – כי האוטובוסים הרי צריכים להגיע מלמעלה וצריכים לחסום את הרכבים מלמטה – אני לא אשלח עכשיו כל אוטובוס בנפרד ונחסום את הכביש.

<אברהם יהושע בייער: אנחנו נחכה לשלושה אוטובוסים, יהיו שלושה אוטובוסים בבת אחת, אז אנחנו מורידים את כולם ואז אנחנו מעלים את הרכבים.

<אברהם יהושע בייער: אוקיי, את זה אפשר להבין.

ישראל אייכלר: אני רוצה להבין.

ישראל אייכלר: חייבים לחסום?

<אברהם יהושע בייער: כן, כי זה חד-סטרי.

ישראל אייכלר: אולי מר מרציאנו יענה על שאלת הביניים הזאת.

ישראל אייכלר: חייבים לחסום את הכביש לגמרי?

ישראל אייכלר: יש שם שני מסלולים.

<סנ"צ שמעון מרציאנו: דיברנו על זה כבר בדיון הקודם.

ישראל אייכלר: קודם כול, אני רוצה להודות לך בשידור חי שבהתרעה קצרה – כשבדיון הקודם עלתה הבעיה של לפנות בוקר שאנשים לא מקבלים את השירות הזה לעלות דרך הר ציון, והם צריכים ללכת ברגל דרך השוק, אז שימי מרציאנו אמר ועשה, וזה בוצע, ולא שמעתי תלונות אז חשבתי שהכול בסדר.

ישראל אייכלר: עכשיו אני שומע שצריך לחסום את כל הכביש.

ישראל אייכלר: למה אי אפשר לאפשר שני צדדים?

<סנ"צ שמעון מרציאנו: אי אפשר שני צדדים משום שהדרך משער האשפות לכיוון חטיבת ירושלים ביציאה היא חד-סטרית.

ישראל אייכלר: ואי אפשר להחליט שבשעה מסוימת זה לא חד-סטרי?

<סנ"צ שמעון מרציאנו: לא, משום שיש חניות בצדדים.

<סנ"צ שמעון מרציאנו: דיברנו על זה כמו שאמרתי גם בהיערכות שלנו ברמדאן.

<סנ"צ שמעון מרציאנו: הציר הזה משמש גם בציר חירום, אם חלילה יש שם אירוע שיצריך הגעה ויציאה של אמבולנסים, זה משמש אותנו לזה ולכן האוטובוסים, כשהם צריכים להגיע לשער האשפות הם נעמדים למעלה, בכניסה לחניון הר ציון, ואנחנו מורידים אותם למטה אחרי שאנחנו מפנים את הרכבים.

<סנ"צ שמעון מרציאנו: 25 דקות, אני לא מקבל את זה בשום תנאי, אין עמידה יותר מאשר מספר דקות מועטות, והעמידה עצמה היא רק בגלל הולכי רגל.

<סנ"צ שמעון מרציאנו: ההיערכות הזאת שהוא מדבר עליה היא לא נכונה ליום-יום.

<אברהם יהושע בייער: אני אסביר לך.

ישראל אייכלר: לא, לא.

ישראל אייכלר: לא יצרתי פה ויכוח.

ישראל אייכלר: רק רציתי להתעדכן, שאני אבין מה קורה.

ישראל אייכלר: זאת אומרת, אתה אומר שבאמת צריך לחסום.

<סנ"צ שמעון מרציאנו: כן.

<סנ"צ שמעון מרציאנו: כן.

ישראל אייכלר: אולי בתקופה כזאת, שאתה יודע שאתה צריך להעלות אוטובוסים מהר ציון – זה לא מעשה של כל יום – אתה יכול להגיד לא להחנות באותן שעות?

<סנ"צ שמעון מרציאנו: לדעתי אנחנו גם חוטאים לדיון.

<סנ"צ שמעון מרציאנו: הדיון הזה הוא דיון של רמדאן.

<אברהם יהושע בייער: אני כבר אגיע לזה, אגיד לכם למה אני אומר את זה.

<סנ"צ שמעון מרציאנו: זה דיון שנוגע לרמדאן.

ישראל אייכלר: לא, שאלתי שאלה ספציפית.

<סנ"צ שמעון מרציאנו: הוא דיון שנוגע למקרים שהם מקרי חירום בלבד, בימים שבהם אנחנו סוגרים את רחוב סולטאן סולימאן.

ישראל אייכלר: בדיוק, לזה אני מתכוון.

<סנ"צ שמעון מרציאנו: אז אי אפשר להכניס את האוטובוסים המפרקיים דרך הרחוב הזה שהוא מדבר עליו כי אז האוטובוס לא יכול להסתובב.

ישראל אייכלר: נכון.

<סנ"צ שמעון מרציאנו: לכן יש אוטובוסים קצרים, ופה אני אסביר את העניין.

<סנ"צ שמעון מרציאנו: אבל בימים שאנחנו דנים פה, בימים של חגי תשרי, אין את הסצנריו הזה.

ישראל אייכלר: יכול לקרות שתצטרך.

<סנ"צ שמעון מרציאנו: יכול לקרות אבל אם זה יקרה, המצב שלנו יהיה פחות טוב.

<סנ"צ שמעון מרציאנו: זה לא אמור לקרות, בשנים האחרונות זה לא קרה.

<סנ"צ שמעון מרציאנו: לכן אנחנו נערכים.

ישראל אייכלר: בסדר, אז נעבור, נסיים את העניין של הכותל כי בכל זאת הדיון לא היה רק לעניין הכותל.

<אברהם יהושע בייער: אני לא מאשים את המשטרה.

<אברהם יהושע בייער: אני רק אומר פה בקשר לכוח-אדם.

<אברהם יהושע בייער: משער האשפות עד למעלה יש רכבים שחונים, ומה אתה עושה ברגע שאוטובוס מתחיל לרדת, והרכב שחנה למעלה מחליט עכשיו לצאת, מה קורה?

<אברהם יהושע בייער: זה עשר דקות עכשיו.

<אברהם יהושע בייער: הוא צריך לנסוע אחורה.

ישראל אייכלר: אל תפרט מדי.

<אברהם יהושע בייער: הלאה.

<אברהם יהושע בייער: הגיע "בין הזמנים".

<אברהם יהושע בייער: פה אני מאשים באמת את חברת אגד.

<אברהם יהושע בייער: ברמדאן לא שלחו אוטובוסים דו-מפרקיים, ראו שאצל החרדים אפשר לנסוע "סרדינים", אז הם שלחו ב"בין הזמנים" יום-יום אוטובוסים לא דו-מפרקיים.

ישראל אייכלר: אחרי הרמדאן.

<אברהם יהושע בייער: אחרי הרמדאן.

<אברהם יהושע בייער: ב"בין הזמנים" יום-יום שלחו אוטובוסים לא דו-מפרקיים.

<אברהם יהושע בייער: לזכותם ייאמר שבשבוע האחרון הם כן שלחו אוטובוסים דו-מפרקיים, אני לא אגיד שלא.

<אברהם יהושע בייער: בשבוע האחרון, יכול להיות שהם ידעו שיש פה דיון אז הם כן שלחו, אבל בכל "בין הזמנים" היו אוטובוסים לא דו-מפרקיים.

<אברהם יהושע בייער: אני מדבר אתכם כשאני נסעתי בלילה – בשבע, שמונה – בשעות האלה היו אוטובוסים קטנים.

ישראל אייכלר: אתה מדי מפרט, אני מתנצל.

ישראל אייכלר: אם אתה יכול במשפט סיום.

<אברהם יהושע בייער: משפט סיום אחד.

<אברהם יהושע בייער: מה שקורה, למה מחכים המון זמן בתחנות?

<אברהם יהושע בייער: בגלל שיש אוטובוסים קטנים, אז כבר בהתחלה, בתחנות, הנהג רוצה לסגור את הדלת, הוא לא יכול לסגור את הדלת כי הרבה אנשים עולים, אז אוטומטית יוצא שאנחנו מחכים חצי שעה לאוטובוס.

<אברהם יהושע בייער: זה מה שקורה בעצם, שאנחנו מחכים, ואז כשכבר מגיע אוטובוס, מצטופפים.

<אברהם יהושע בייער: עיקר הבעיה היה במוצאי שבת ראש חודש אלול – בשביל זה באתי לפה, בשביל זה התקשרתי לרב אייכלר – חיכינו חצי שעה, שזה ראש חודש אלול, שהרבה אנשים מגיעים, ולא הגיעו אוטובוסים.

ישראל אייכלר: כמה זמן חיכיתם?

<אברהם יהושע בייער: אני חיכיתי חצי שעה, ויש פקח שיש לי את השם שלו.

ישראל אייכלר: היו הרבה אנשים בתחנות?

<אברהם יהושע בייער: אני מדבר למעלה בכותל, אני לא מדבר בתחנה.

<אברהם יהושע בייער: אני מדבר על היציאה מהכותל, מעל חצי שעה לא היו אוטובוסים.

ישראל אייכלר: אני רוצה להודות לך.

ישראל אייכלר: אנחנו נחלק בין הפונים, ניתן גם לאנשים.

ישראל אייכלר: ניתן קודם למשרד לביטחון פנים, לסנ"צ שמעון מרציאנו, אני רוצה שתתייחס לכלל הדברים שהוזמנת אליהם.

ישראל אייכלר: לפני כן אני רוצה לציין שב-2 בספטמבר, אתמול, קיבלנו תשובה לשאלה שהוועדה כבר שואלת על דיון שהיה ב-30 ביוני.

ישראל אייכלר: התשובה לגבי הנושא שדיברנו עליו בפעם הקודמת, לגבי השלט בכותל המערבי, עכשיו עונים לנו שהעירייה ערוכה כעת להקמת השילוט האלקטרוני בסמוך לשער האשפות, אולם העירייה ממתינה לתיאום בין לשכת רב הכותל למשטרת ישראל על מנת להמשיך בעבודת ההקמה.

ישראל אייכלר: אז אני פונה מכאן למשטרת ישראל ולרב הכותל לסיים את התיאום תוך יום, יומיים, וביום ראשון שיהיה שלט כי לא יכול להיות שהוועדה תסכים, ב-30 ביוני סוכם שצריך לשים שלט, ועכשיו אומרים לי שתיאום בין שתי לשכות צריך לקחת במשך יולי, אוגוסט, ועכשיו אנחנו בספטמבר.

ישראל אייכלר: לגבי ההצעה שעלתה אז – ואני רוצה שתתייחס לזה, שימי – לאפשר לשני אוטובוסים רזרביים להחנות ליד שער האשפות - זו הייתה בקשה של אגד אני חושב - הנושא נמצא בימים אלה בבחינה, כוונתנו להשיב בנושא זה מייד לאחר החגים.

ישראל אייכלר: מי כותב את זה?

ישראל אייכלר: עיריית ירושלים.

ישראל אייכלר: זאת תשובה שהציבור מוכן לקבל אותה אחרי שלושה חודשים, אחרי החגים?

ישראל אייכלר: אני רוצה דווקא לפני החגים.

ישראל אייכלר: שאלה קרדינלית, שהמשטרה תגיד את דעתה, שהעירייה תגיד את דעתה, אבל אי אפשר לחכות לזה.

ישראל אייכלר: עכשיו ניתן את זכות הדיבור לסנ"צ שמעון מרציאנו, קצין אגף התנועה במשטרת ישראל.

<סנ"צ שמעון מרציאנו: אני אתחיל במה שסיימת.

<סנ"צ שמעון מרציאנו: במהלך החגים, כל רחוב מעלה השלום, מצומת גבעתי ואפילו אחורה, כל רחוב דרך העופל, מהאזור של רחוב דרך יריחו - אם אני מדבר במושגים שאתם לא מבינים, אני אסביר.

ישראל אייכלר: תסביר, כי הצופים, לא כולם גרים בירושלים.

<סנ"צ שמעון מרציאנו: ממש מאזור שער האריות ועד לשער האשפות יש רצף של אוטובוסים של אגד שממתינים לפיזור של קהל, ואני מדבר בדגש על חול המועד סוכות, כך ששני האוטובוסים האלה שעליהם דיברת הם לא כל כך רלוונטיים כי יש קצת יותר משני אוטובוסים, עומדים משהו כמו 30 אוטובוסים, משעות הבוקר היחסית מוקדמות, בסביבות 9:00–10:00 ועד סיום ההיערכות שזה לקראת 2:00 לפנות בוקר.

ישראל אייכלר: אתה מדבר על ימי חול המועד, אבל יש לנו ראש השנה, עשרת ימי תשובה, יום כיפור.

<סנ"צ שמעון מרציאנו: לגבי ימי השגרה, שהם לא מועדים, אין שום בעיה להעמיד אוטובוסים אבל אין צורך משום שאין קהל כל כך גדול שממתין לאוטובוסים, אבל אם זה יתבקש, עיריית ירושלים - - -

ישראל אייכלר: זה מתבקש.

ישראל אייכלר: אגד אמרו שהם צריכים את המקום.

<סנ"צ שמעון מרציאנו: אבל זה נושא שצריך לבוא לשולחנה של עיריית ירושלים, לפנות שניים-שלושה מקומות חנייה.

ישראל אייכלר: על זה דיברנו, אתה זוכר?

<סנ"צ שמעון מרציאנו: אני זוכר אבל עוד פעם, זה לא לפתחה של משטרת ישראל.

<סנ"צ שמעון מרציאנו: אני לא יכול לקחת חניות.

<סנ"צ שמעון מרציאנו: לי אין שטח טריטוריאלי.

<סנ"צ שמעון מרציאנו: אם צריכה להתקבל החלטה, זה רק על-ידי עיריית ירושלים, שהיא מפנה מספר מקומות חנייה ומקצה אותם לאגד לנושא הזה, או לחברת קווים או לחברת סופרבוס, זה לא משנה.

ישראל אייכלר: לא, חברת השירות הציבורי בכותל זה אגד.

<סנ"צ שמעון מרציאנו: אז אגד, אבל זה עניינה של עיריית ירושלים.

<סנ"צ שמעון מרציאנו: אני לא יכול לענות במקומם בנושא הזה, זה גם לא עלה מצדנו כך שאני לא יכול להתייחס.

ישראל אייכלר: בסדר, אז הם יתייחסו.

<סנ"צ שמעון מרציאנו: מבחינת חגי תשרי, אנחנו כבר נערכים כמשטרה החל מיום ראשון הקרוב, כמערך מקדים לחגים ועד לסיום שמיני עצרת, במערך מוגבר.

<סנ"צ שמעון מרציאנו: זה מתחיל במע"ר החרדי, באזור של רחוב יחזקאל, מאה שערים, בכל האזורים האלה, במקומות שבהם נערכים לחג ויש הרבה מאוד אנשים שמגיעים לקניות, שם אנחנו נערכים בשלב מוקדם.

<סנ"צ שמעון מרציאנו: אחר כך נערכים בעיקר באזורים שיש אירועים.

<סנ"צ שמעון מרציאנו: חגי תשרי, עיקר האירועים הם סביב העיר העתיקה, וסביב העיר העתיקה אנחנו נערכים בצורה מוגברת משעות הבוקר המוקדמות ועד 2:00 לפנות בוקר, ולפעמים גם ברצף של 24 שעות.

<סנ"צ שמעון מרציאנו: הכול תלוי באירועים, הכול תלוי בצרכים, וכמובן שזה בהתאם לנוכחות של כמות התחבורה הציבורית שיש שם, כמו שאמרת אגד, אז אגד, ואין אירוע שלא מתואם, לא עם משרד התחבורה ולא עם אגד, אפילו עם סיטיפס, עם הרכבת הקלה ובוודאי עם עיריית ירושלים.

<סנ"צ שמעון מרציאנו: כל האירועים האלה מתוכננים, כל האירועים האלה, כבר עשינו עליהם דיונים מקדימים ואנחנו נערכים אליהם.

ישראל אייכלר: אתה גם ערוך למקרה שתהיה זריקת אבנים בסולימאן, ואנשים נוסעים שם ומקבלים אבנים לפעמים?

ישראל אייכלר: זאת אומרת, לפתוח את הציר של הר ציון ביתר גמישות.

<סנ"צ שמעון מרציאנו: כן.

<סנ"צ שמעון מרציאנו: אנחנו נותנים כמשטרת ישראל דגש באבטחה דווקא בחג הזה, בשונה מחגים אחרים – כמו שדיברנו לגבי החגים המוסלמים – כי החשיבות של המעבר בסולטאן סולימאן לתחבורה ציבורית היא חשיבות גבוהה ומירבית משום שכמות האוטובוסים שצריכה להגיע לכותל היא שונה בתכלית מכמות האוטובוסים שהגיעה בחודש יוני, במהלך חודש הרמדאן.

<סנ"צ שמעון מרציאנו: מהסיכומים שלנו ומההיערכות שלנו בשנים הקודמות אנחנו לא רואים שום בעיה.

<סנ"צ שמעון מרציאנו: יש כמויות אדירות של אוטובוסים שמגיעים, אנחנו קוראים לזה "מחסנית", הם כל הזמן נמצאים במגמה אחת לאחור ונכנסים לכיוון שער האשפות, לא פנימה אלא בחלק התחתון.

<סנ"צ שמעון מרציאנו: זה משהו שהוא לא חדש, זה לא משהו שמישהו לא יודע.

ישראל אייכלר: אתה אומר לא פנימה, אתה מדבר על זמנים שיש המון הולכי-רגל שם, שאתה לא יכול להכניס אוטובוס.

<סנ"צ שמעון מרציאנו: בחול המועד סוכות ובכלל בצאת החגים – בצאת כיפור, בצאת ראש השנה – כשיש עזיבה גדולה יותר של קהל שבא להתפלל בכותל, האוטובוסים מראש לא נכנסים לכיוון שער כיכר גורן אלא עומדים בחוץ.

<סנ"צ שמעון מרציאנו: כולם יודעים ולשם הם מוכוונים.

<סנ"צ שמעון מרציאנו: שני אירועים גדולים שיש לנו בחג הזה בסוכות באזור של העיר העתיקה זה כמובן ברכת הכוהנים, ובאותו יום בשעות הערב יש את מעמד הקהל.

<סנ"צ שמעון מרציאנו: מלבד זה, כל הימים הם ימים שגרתיים פחות או יותר לחול המועד סוכות, ולשם אנחנו מכוונים.

ישראל אייכלר: יש עוד אזורים שיש צפיפות גדולה מאוד בתקופת החגים.

<סנ"צ שמעון מרציאנו: יש קצת יותר צפיפות בצאת החגים באזור של בר-אילן, צומת סנהדריה.

<סנ"צ שמעון מרציאנו: שוב, הקהל החרדי שמגיע בהמוניו לירושלים גם רוצה לצאת מירושלים.

<סנ"צ שמעון מרציאנו: אנחנו מתואמים עם משרד התחבורה, עם עיריית ירושלים, עם כל הקווים הציבוריים – זה לא רק אגד – עם כל הקווים הציבוריים שמתגברים את הגעתם לשם ומוציאים החוצה אוטובוסים מעבר לשגרת מוצאי שבת רגיל, ואנחנו כמשטרה נסייע להם במקומות האלה.

ישראל אייכלר: אני מאוד מודה לך, ועכשיו אנחנו רוצים לשמוע את משרד התחבורה.

ישראל אייכלר: הגברת נעה אבירם מייצגת פה את המשרד?

<נעה אבירם: כן.

<נעה אבירם: תודה.

ישראל אייכלר: בבקשה.

ישראל אייכלר: אם אפשר בכל הארץ עכשיו.

ישראל אייכלר: נכנסנו לכותל ולירושלים, אבל אנחנו צריכים יותר להתמקד.

<נעה אבירם: אנחנו כן נתמקד, לפחות בהתחלה בכותל ובהגעה לירושלים, גם בהתאם לנושאים שהעברתם.

<נעה אבירם: כמו שציין שימי, אנחנו, עם המשטרה ועם עיריית ירושלים ועם חברות התחבורה הציבורית השונות שפועלות בעיר – אגד, סיטיפס וכל החברות האחרות – אנחנו נערכים כבר לפני מספר שבועות להסתכלות על כל המועדים השונים והאירועים השונים, כבר בעצם מא' אלול וחזרה ללימודים ותחילת סליחות, לכל אורך ימי החול והמועד שבמהלך תשרי.

<נעה אבירם: זה כולל גם בהסדרי תנועה ובעבודה הדוקה מאוד עם המשטרה, לראות איך אנחנו מזרימים את התנועה ואיך אנחנו מאפשרים קודם כול נסיעה נוחה וטובה של האוטובוסים, ומהירה ככל הניתן גם כדי לשמור על אמינות ויעילות של השירות.

<נעה אבירם: תגבור משמעותי של הקווים בתוך ירושלים, כן בהחלט, בדגש על הביקושים הגבוהים לכותל.

<נעה אבירם: הרכבת הקלה – הם יציינו בהמשך – אבל גם תגבור בימי חול המועד שהם ימים של ביקושים.

ישראל אייכלר: מה זה נקרא תגבור?

<נעה אבירם: פעילות יותר אינטנסיבית.

ישראל אייכלר: זאת אומרת, פחות דקות המתנה בין רכבת לרכבת.

<נעה אבירם: כן.

<נעה אבירם: בעיקר בשעות שכבר זיהינו ולמדנו משנים קודמות שהן עיקרי הביקוש.

<נעה אבירם: אם אנחנו יודעים שבברכת כוהנים יש ביקוש גבוה יותר, אנחנו יודעים ששעות הערב הן שעות יותר מבוקשות, אז התאמה של לוחות הזמנים.

<נעה אבירם: כמובן, בקווים שמגיעים לירושלים.

<נעה אבירם: האמת שב-1 בספטמבר לקראת החגים הפעלנו קווי שירות חדשים לירושלים שיתגברו ככלל את השירות גם במהלך החגים, אם זה מגבעת זאב ואם זה מבית שמש ואם זה בתוך ירושלים, לדוגמה בנוה יעקב, ככה שבגדול, באמת מערך השירות פרוס.

ישראל אייכלר: מה עם שעות השירות בלילה?

<נעה אבירם: זה משתנה בהתאם לימי הביקוש אבל אנחנו מדברים בתקופת סליחות על כך שהקווים בכותל פועלים עד קרוב ל-2:00, סביב רבע לשתיים.

<נעה אבירם: התרת נדרים – עד 3:00 לפנות בוקר; ימי חול המועד ושמחת בית השואבה – גם קווים מכל הארץ שפועלים עד סביבות 1:00 בלילה.

ישראל אייכלר: 1:00 בלילה זה בהחלט לא מספיק כי הפעילות היא לפחות עד 2:00 בלילה ברחובות ירושלים בחגים.

<נעה אבירם: מה שאנחנו מכירים בשנים קודמות, בסך הכול זה עונה על הביקוש.

<נעה אבירם: כמובן שאם ב-1:00 בלילה האוטובוס לא קולט את כל הנוסעים, צריך לתת להם מענה.

ישראל אייכלר: זאת אומרת, תיתנו לחברות גמישות בעניין הזה, שיוכלו להוציא אוטובוסים גם יותר מאוחר?

<נעה אבירם: אני אומרת שבמידה שלנסיעה האחרונה האוטובוס לא קלט את הנוסעים, יש לתת מענה לנוסעים שהגיעו לתחנה.

<קריאה: מישהו צריך להיות אחראי על זה.

ישראל אייכלר: יש סדרנים מקומיים, אבל השאלה אם אתם מאפשרים – אני רוצה להיות יותר ברור – כי בשנים קודמות היו זמנים שהייתה רוח טובה והחברות באמת רצו לעשות את זה, והגיע איזשהו טלפון לפעמים בטענה שזה הגיע ממשרד התחבורה שאסור להוציא אחרי 1:00.

ישראל אייכלר: דיברתי על זה עם המנכ"ל, שלפחות בימי חול המועד והסליחות, בחודשי תשרי, אומנם אין קווי לילה לציבור החרדי אבל לפחות בימים האלה שיאפשרו עד 2:00 לפחות להוציא אוטובוסים – במקרים שצריך, לא אוטובוס ריק אחד, רק כשיש צורך.

<נעה אבירם: כמו שאמרתי, לגבי תקופת הסליחות, בכותל יש פעילות עד קרוב ל-2:00.

<נעה אבירם: בחול המועד, הפעילות הסדירה היא עד 1:00 בלילה.

<נעה אבירם: תחבורה ציבורית, מטבעה היא מעוגנת ברישיון וזה לא שאם יום אחד אומרים עד 2:00 - - -

ישראל אייכלר: אני רוצה שתיתנו רישיון.

<נעה אבירם: אז הרישיונות ניתנים עד 1:00, ובמידה שיש נוסעים ממתינים, צריך לתת להם את המענה.

ישראל אייכלר: אז תעבירי למשרד התחבורה בקשה.

<שלומית אבינח: הוועדה תפנה.

ישראל אייכלר: הוועדה תפנה, כן.

ישראל אייכלר: אומרת שלומית, מנהלת הוועדה, שהוועדה תפנה.

ישראל אייכלר: אני רוצה שתפני למשרד התחבורה שיאפשרו לפחות עד 2:00 בלילה.

ישראל אייכלר: זה אומנם לא "גשר מעריב" שצריך לפנות בשבת, אבל אפשר להעביר.

ישראל אייכלר: אגב, אני רוצה לציין ששר התחבורה אמר שאף אחד לא פנה אליו בעניין "גשר מעריב" לגבי שבת בגלל שכולם יודעים, הוא לא היה זמין מסיבות בריאותיות, אבל לא כפי שפורסם כאילו הוא הבטיח ולא קיים, אז צריך להיות הגון, לא פנו אליו, אבל פנו לאנשים שם.

ישראל אייכלר: זה הזמן לומר את זה בשידור ציבורי, שיום העצמאות מעבירים, מהתאריך שקמה המדינה, כדי שלא יהיו חילולי שבת כשזה יוצא בימי חמישי, לא רק שישי, ומעבירים את זה לאמצע השבוע.

ישראל אייכלר: ופה, גשר שאפשר היה לפנות אותו, לפוצץ אותו בימי שלישי או לא משנה מתי, היו צריכים לקחת בחשבון מראש שאי אפשר לעשות את זה ביום שישי כי זה יהיה פיקוח נפש, הם אומרים, להשאיר שם חומרים בכביש.

ישראל אייכלר: אנחנו נעבור לחברת אגד.

ישראל אייכלר: עמיר קינן הוא מנהל אגף התנועה של אגד, ויש לנו את הכבוד.

ישראל אייכלר: אם תוכל לפרט את ההיערכות שלכם.

<עמיר קינן: צהרים טובים.

<עמיר קינן: אני אשתדל להתייחס יותר לתחבורה הבין-עירונית ולאו דווקא לירושלים.

<עמיר קינן: ירושלים תופסת פה מרחב די גדול בנושא הזה של חגי תשרי אבל מנוהלת בדרך כלל בצורה מאוד סדורה, עם משטרה, עירייה, כל העולם פה שותף, אז אני אשתדל להתייחס קצת יותר לקטע הבין-עירוני.

<עמיר קינן: כל החלק הבין-עירוני, כמובן שאנחנו מטפלים לפחות בקווים שאגד אחראי עליהם, וזה מכמה מוקדים מאוד מרכזיים לירושלים וחזרה, ובעיקרם בני ברק אשדוד, שהם המוקדים המרכזיים.

<עמיר קינן: יש כמובן עוד מספר מוקדים קטן יותר, כמו חיפה וקצת ערים בדרום, אבל אם נתייחס דווקא למוקדים המרכזיים אז בחגי תשרי השנה אנחנו משתדלים לייצר היערכות טובה יותר וחזקה יותר ביחד עם משרד התחבורה למועדים האלה, אני מדבר בעיקר על ערבי חג, מוצאי חג ועל חול המועד עצמו, סוכות.

<עמיר קינן: ברור לכולם שזה קושי לא פשוט.

<עמיר קינן: מדובר בגידול של מאות אוטובוסים, זה לא עוד חמישה או עוד עשרה אוטובוסים.

<עמיר קינן: מדובר בחלק מהימים בגידול של למעלה מ-200 אוטובוסים ביום מסוים, זה מסות אדירות, ולכן אנחנו מנסים לייצר היערכות קצת שונה מהרגיל וזו היערכות שמדברת על תהליך של יציאה ממוקדים.

<עמיר קינן: במקום להסתובב בכל העיר לאורך כל היום, אנחנו נייצר מוקדים גם בבני ברק, גם בירושלים וגם באשדוד, והמוקדים האלה יהיו מוקדים שמהם יצאו אוטובוסים בתדירויות מאוד גבוהות, גם בערבי החג כללית וגם במוצאי החג ובחול המועד עצמו.

ישראל אייכלר: אנחנו מאוד שמחים על הבשורה אבל בשטח לפעמים אומרים שאין מספיק אוטובוסים, וזה דבר שהוא בלתי מתקבל על הדעת.

ישראל אייכלר: להזכירכם, המדינה מסבסדת במיליארדים את חברות האוטובוסים, את הנוסעים בעצם, והמיליארדים האלה נועדו כדי שיהיה ההבדל הברור בין חברה פרטית או רכב פרטי, שכשהרכב במוסך כמו שאמרתי בפתיחה, אז אי אפשר לנסוע, לבין חברות ציבוריות שצריכות לספק אוטובוסים, אם צריך לשכור מחברות פרטיות אחרות, ולא לאפשר שום מצב שאנשים מחכים בתחנות ואומרים אין אוטובוסים.

ישראל אייכלר: זה הקו המנחה לכאורה שמקובל עליך, ואני רוצה לציין שלא פשוט להסיע נוסעים.

ישראל אייכלר: רק השבוע קיבלתי תלונה מאזרח שהגיע – לא חג ולא שום דבר – ביום רגיל, בצהרים רגיל, ב-2:30 האוטובוס מאשדוד לירושלים, 450, לא הגיע.

ישראל אייכלר: אחר כך הוא היה צריך לנסוע ב-451, הגיע אוטובוס בלי מזגן, הנהג היה עצבני והוא ביטא את עצבנותו על הנוסעים, עד כדי כך שהוא יצא מהעיר והודיע לאגד, אני לא יכול להמשיך לנסוע עם רכב כזה.

ישראל אייכלר: באו להחליף את הרכב, החליפו רכב, והאיש הגיע בשעה 5:30 לירושלים.

ישראל אייכלר: התלונה תגיע אליכם.

ישראל אייכלר: זה דבר שקרה ביום רגיל.

ישראל אייכלר: אני מצפה מחברה כמוכם, שמשנעת כל כך הרבה נוסעים, בוודאי לא ביום רגיל זה צריך לקרות – אוטובוס בלי מזגן ואוטובוס שלא מגיע.

ישראל אייכלר: אתה תבדוק את זה, אני לא מבקש ממך תשובה כרגע, אבל אני רוצה שבחגים, ששם אנחנו יודעים שזה מועד לצפיפות ולתחנות עמוסות, תפרצו את המעגל הזה, זה לא חייב להיות כך.

ישראל אייכלר: אני יודע שבבני ברק יש בעיה טכנית של אנשים שחונים ביציאה, והפתרון שאתה מציע זה מוקדי יציאה, אני מקווה שתוכלו להזרים אותם גם לא רק מרחוב השומר, הרחוב הצפוף, אבל בעיקרון צריכה להיות הנחיה – אין משאירים אנשים בתחנות.

ישראל אייכלר: אנשים הם לא פליטים באירופה שהגיעו מסוריה.

ישראל אייכלר: צריך לאפשר להם לזרום.

ישראל אייכלר: כדי להרגיע קצת את האווירה, אני רוצה לספר לכם שאבא שלי בצעירותו היה בתקופה מסוימת נהג חברה קדישא.

ישראל אייכלר: הוא פעם נסע בלילה עם נפטר, אז שאלתי אותו כילד: אבא, אתה לא מפחד?

ישראל אייכלר: אז הוא אומר: לפחד להסיע מתים?

ישראל אייכלר: להסיע חיים זה פחד, אנשים חיים.

ישראל אייכלר: הוא אומר: אני יכול להכניס שני מתים אחד ליד השני, ואף אחד לא יגיד, למה שמת אותי פה ולמה שמת אותי פה.

ישראל אייכלר: אנשים חיים, ברגע שהם עולים לאוטו, מייד יש להם טענות, כך שזה לא פשוט - סליחה על ההומור השחור – לא פשוט להסיע נוסעים, ודאי לא אלפי נוסעים, ודאי לא בשעות מסוימות, כך שכשאנחנו באים בטענות אליכם שלא תחשבו שאנחנו מאשימים אתכם בזלזול בציבור.

ישראל אייכלר: אבל, אנחנו כן דורשים שתהיו ערוכים מראש לזה.

ישראל אייכלר: אנחנו יודעים מתי התאריכים, אתם יודעים מתי השעות, יש לכם מספיק אנשים בעלי ניסיון בשטח, ותשתדלו כמיטב יכולתכם, ויש לכם יכולת טובה מאוד.

<עמיר קינן: כן חשוב לציין עוד דבר אחד.

<עמיר קינן: גם באירועים, אנחנו לקחנו בחשבון כמובן את כל האירועים שרצים במהלך כל תשרי, כולל "טישים" למיניהם, כולל הכול, ויש מצב אפילו שאנחנו בתהליך עם משרד התחבורה, אם נצטרך לחרוג משעה 1:00 בלילה אנחנו גם נחרוג מ-1:00 בלילה על מנת לתת את התשובה הזאת, אז צריך לקחת גם את זה בחשבון.

ישראל אייכלר: אני ממש מודה לך, ושיהיה בהצלחה.

<אברהם יהושע בייער: אפשר לשאול את המנכ"ל של אגד?

ישראל אייכלר: הפונים לא שואלים.

ישראל אייכלר: הפונה פונה לוועדה, הוועדה שואלת.

ישראל אייכלר: אם אתה רוצה למסור בכתב תביא לי פתק, אם זאת שאלה שלא נשאלה, אני אשמח לשאול.

ישראל אייכלר: לפני שאני עוזב את אגד אני רוצה לחבר פה בעיה שציינתי קודם בסיפור.

ישראל אייכלר: יש מצב שאצלכם אפשר לתקף שני אנשים, בעל ואישה, במכשיר וכשהוא עובר עם הכרטיס לסיטיפס – סיפור שהיה, שסיפרתי – תפסו אותה.

ישראל אייכלר: יש בעיה כזאת טכנית?

ישראל אייכלר: אתם מודעים לזה?

<עמיר קינן: ברב-קו יש כרטיס.

<עמיר קינן: הרי הכרטיס הוא על-פי סטטוס של בן אדם.

<עמיר קינן: יש כרטיס שנקרא כרטיס אנונימי.

<עמיר קינן: אנונימי זה ללא סטטוס, שם מותר לתקף שניים, אבל ברב-קו עם סטטוס אסור לתקף שני אנשים כי אם אתה עם סטטוס של ותיק, אתה לא יכול לתקף בו ילד או מישהו אחר.

ישראל אייכלר: זה ברור, אבל באותו גיל?

<עמיר קינן: ברב-קו אנונימי זה מותר.

<שלומית אבינח: ואצלכם בסיטיפס?

ישראל אייכלר: ואצלכם בסיטיפס זה מקובל האנונימי הזה?

<ירון רביד: זה לא מקובל וזה גם לא אפשרי, ואני אחדד יותר מזה.

<ירון רביד: ניתנה בעבר הנחיה על-ידי משרד התחבורה לאגד להקפיד לא לאפשר לנוסעים שמבקשים כרטיס מעבר, על אותו כרטיס לבצע שני תיקופים מאחר שזה לא יכול להתקבל ברכבת.

ישראל אייכלר: זאת אומרת, במקום להגיד לכם כן לקבל, הם אומרים לאגד לא לקבל.

ישראל אייכלר: זה משרד התחבורה?

<נעה אבירם: אני אוסיף עוד מילה על זה.

<נעה אבירם: באמת כמו שנאמר פה, מה שאנחנו קוראים מולטי-ולידציה, תיקוף כפול על אותו כרטיס, מתאפשר טכנית באוטובוסים, לא מתאפשר ברכבת, ולו רק בגלל הסיבה שאין נהג שאפשר להגיד לו: תנקב לי שני ניקובים, תנקב לי שלושה ניקובים, וכולי.

<נעה אבירם: משרד התחבורה כן פועל מול סיטיפס לחדש את מכשירי התיקוף ומכשירי הכרטוס, זה באיזשהו תהליך.

<נעה אבירם: כרגע בכל מקרה כפי שצוין פה, ברכבת ניתן לתקף כל אחד עם הכרטיס שלו, עם החוזה שלו, והפרופיל שלו בכרטיס אחד בלבד.

ישראל אייכלר: אם כך, שיהיה כתוב בדוח שהאיש יקבל, שזכותו לבוא לוועדת ערר כי הוא האיש שלא צריך לשלם את הקנס.

ישראל אייכלר: אם הוא תיקף פעמיים באוטובוס, וסיטיפס ומשרד התחבורה לא יכולים לספק לו את המכשיר האלקטרוני, אז לפחות במקרה כזה, אם הוא מקבל דוח – בלי להכריז על אירוע – אם הוא יקבל דוח של 180 שקלים, שיחזירו לו את זה בבקשה, או שיפטרו אותו.

<ירון רביד: אני רוצה לציין שוועדת הערר, שמפקחת עלינו מטעם המדינה, דנה בנושא הזה וגיבתה את ההחלטה של סיטיפס מאחר שזו הנחיה של משרד התחבורה, כעת.

ישראל אייכלר: אז אני פונה למשרד התחבורה.

ישראל אייכלר: אני רוצה לדבר בשם האזרח, שיוותרו לו על הדוח.

ישראל אייכלר: כל הבושה של קבלת דוח זה מספיק עונש, על לא עוול בכפו, אבל שלא יצטרך לשלם אותו.

<נעה אבירם: אני רק אגיד שיש שתי ערכאות.

<נעה אבירם: יש ערכאת ערעור ראשונה לסיטיפס, וכל פונה שפונה לסיטיפס וערעורו לא מתקבל, רשאי, זכאי ופתוח בפניו לפנות לאותה ועדת ערר שדנה בכל נושא לגופו.

<שלומית אבינח: צריך להגיע פיזית לוועדת הערר כשאתה מסביר, במסגרת ההליך?

<נעה אבירם: ניתן להגיע פיזית, לא חובה.

<נעה אבירם: יש דיונים שנעשים בהיעדר הפונה, זה לבקשתו.

ישראל אייכלר: הייתי מעז לבקש שבטופס עצמו יהיה כתוב.

<נעה אבירם: שניתן לפנות.

ישראל אייכלר: שניתן לפנות ושהוא יקבל את הכסף חזרה אם קרה דבר כזה, אבל אני לא מעז לכתוב את זה.

<נעה אבירם: מטבע הדברים, הערעור נדון על השאלה האם הוא יקבל את כספו חזרה או לא, וכאמור כל מקרה נדון לגופו ואפשר גם לראות החלטות קודמות באתר של משרד התחבורה.

ישראל אייכלר: שהחזרתם כסף על דבר כזה?

<נעה אבירם: היו גם מקרים.

ישראל אייכלר: היו מקרים שלא החזרתם כסף על דבר כזה?

<נעה אבירם: היו עד כה משהו כמו כמה מאות.

<שלומית אבינח: האם למישהו יש נתונים מספריים?

<נעה אבירם: אני יכולה להגיד בגדול, שלוועדת הערר יש עשרות פניות מדי חודש, בסך הכול מאות פניות.

ישראל אייכלר: כי אנחנו מקבלים טענות שאתם לא מחזירים במקרה כזה כמו שדיברנו, אבל אנחנו נבדוק את זה אתכם.

<נעה אבירם: כל מקרה לגופו, וכן, אפשר לראות החלטות.

ישראל אייכלר: אז אם יש מישהו שנעשה לו עוול כזה, שיפנה אלינו לוועדה, כמו שאמרנו במייל או בפקס.

ישראל אייכלר: מדובר פה באדם שתיקף באגד.

<ירון רביד: אם אפשר להעיר, יושב-ראש הוועדה, בעניין הזה.

ישראל אייכלר: אני רציתי קודם חברה אחרת, אני אתן לסיטיפס את רשות הדיבור, דבר על מה שאתה רוצה.

<ירון רביד: ירון רביד, מנכ"ל סיטיפס.

<ירון רביד: אני רק אתייחס לנושא הזה ואחרי כן אני אתייחס להיערכות לחגי סוכות.

<ירון רביד: אני לא חושב שבמצב הקיים היום, הנוכחי – כפי שהמערכת אושרה על-ידי המדינה – יש לאפשר מולטי-ולידציה.

<ירון רביד: ברגע שפרויקט הכרטוס, שאנחנו עובדים עליו עם המשרד, יצא לדרך ותהיה אפשרות לעשות מולטי-ולידציה, אין בעיה.

ישראל אייכלר: מתי זה יהיה אתה חושב?

<שלומית אבינח: תסביר לצופים מה זה מולטי-ולידציה.

<ירון רביד: מולטי-ולידציה זה אפשרות באמצעות כרטיס אחד לתקף מספר פעמים.

<ירון רביד: כרגע, בסיטואציה הנוכחית ולפי הנחיות של משרד התחבורה – ושוב, כפי שאמרתי, ועדת הערר זה לא ועדה שלנו, זה מעל ועדת ההשגות שלנו – שהיא בחנה את המקרים האלה, לפחות לפי החוק והתקנות וההנחיות הקיימות, היא אימצה את העמדה הזאת.

<ירון רביד: אם רוצים לשנות את זה, זה בסדר גמור אבל המערכת צריכה לאפשר את זה.

ישראל אייכלר: אני מבקש לשנות את זה.

ישראל אייכלר: זו עמדה לא מוסרית.

ישראל אייכלר: אדם ששילם והיה הגון ולא גנב, לא צריך לקבל קנס של 180 שקלים.

ישראל אייכלר: זה עוול גדול.

ישראל אייכלר: אני חושב שכל אזרח מבין את זה, כל צופה מבין את זה עכשיו.

<ירון רביד: אלה ההנחיות של משרד התחבורה, אדוני היושב-ראש.

ישראל אייכלר: מותר לי לערער על הנחיות משרד התחבורה.

<ירון רביד: ודאי.

<ירון רביד: ודאי.

ישראל אייכלר: בשביל זה נשלחתי לכנסת.

<ירון רביד: אני מתייחס רק לסוגית הקנס.

ישראל אייכלר: אתה חייב לפעול לפי הנחיות משרד התחבורה.

ישראל אייכלר: אני לא.

<ירון רביד: מאה אחוז.

<ירון רביד: זה כל מה שרציתי לחדד בהקשר הזה.

<ירון רביד: לגבי היערכות לחג, אנחנו מתגברים את הרכבת.

<ירון רביד: משעה 9:00 בבוקר ועד 20:00 בערב כל שש דקות תהיה רכבת, כך שנוסע לא יצטרך להמתין בממוצע יותר משלוש דקות.

ישראל אייכלר: בימים רגילים כמה דקות מחכים?

<ירון רביד: גם.

<ירון רביד: אנחנו השקנו תוכנית כזאת בתחילת חודש אוגוסט, שש דקות, אנחנו פשוט מרחיבים את שעות הפעילות לכיוון שעות הערב.

<ירון רביד: אנחנו מפעילים כשלוש סוכות שנוסעים משתמשים בהן, כניסיון משנים עברו בתחנה המרכזית, בהר הרצל ובגבעת התחמושת.

ישראל אייכלר: סוכות למה?

ישראל אייכלר: לחכות?

<ירון רביד: כן.

<ירון רביד: אנשים שמגיעים ורוצים לאכול בסוכה או ממתינים.

ישראל אייכלר: יפה.

<ירון רביד: יש לנו שלוש סוכות כאלה, זה עובד בצורה טובה, פרויקט משותף שלנו עם "סוכות ירושלים" כבר שנה רביעית.

<ירון רביד: אנחנו מפעילים עמדות מכירה במספר תחנות שיש בהן ביקושים, מעבר למכונות הכרטוס.

<ירון רביד: גם בגבעת התחמושת, גם בכיכר ספרא וגם בתחנה המרכזית, זה גם פרויקט שהוכיח את עצמו.

ישראל אייכלר: יש הרבה אורחים שמגיעים מחוץ לעיר ולא רגילים לנסוע ברכבת ולא יודעים איך להסתדר עם זה.

<ירון רביד: נכון.

<ירון רביד: זו בגדול ההיערכות שלנו לחג.

ישראל אייכלר: מה אתם מתכוונים לעשות עם פקחים שמתנהגים בצורה לא הולמת?

<ירון רביד: אם אתה רוצה שאני אתייחס לנושא הפקחים, אז בכמה מלים.

<ירון רביד: קודם כול, אנחנו חגגנו בחודש אוגוסט ארבע שנים להפעלה, כדאי לדעת את זה.

ישראל אייכלר: אתה רוצה להזכיר לנו שזמנו של האדם חולף מהר.

<ירון רביד: לא, לא, בכלל לא.

<ירון רביד: רק להגיד שיש לנו כמו שציינת כ-140,000 איש ביום שנוסעים.

<ירון רביד: מרבית הנוסעים שלנו, כמו שאדוני יודע, הם נוסעים שנוסעים אתנו כל יום.

<ירון רביד: אני לא חושב שיש בעיה של ידיעת הכללים.

<ירון רביד: למרות זאת וליתר ביטחון ועל מנת לתת שירות טוב, אנחנו בחודשים האחרונים יצאנו בקמפיין של כל כללי הנסיעה, כולל כל מה שהתייחסת אליו גם קודם, מבחינת ההנחיות של משרד התחבורה.

<ירון רביד: הפלקטים האלה תלויים בתחנות, נמצאים באתר האינטרנט, הם נמצאים בשלוש השפות, גם לתיירים – בערבית, באנגלית ובעברית.

<ירון רביד: יש לגבי הנושא הזה גם כריזה ברכבת.

<ירון רביד: אני חושב שאחרי ארבע שנים קשה להגיד "לא ידעתי".

<ירון רביד: זה באופן כללי.

ישראל אייכלר: למה?

ישראל אייכלר: אם אני אעלה על הרכבת, מבטיח לך שלא ידעתי.

ישראל אייכלר: יש הרבה אנשים שבאים מחוץ לעיר.

<ירון רביד: לפני שאתה עולה לרכבת אתה פוגש פלקט, הוא נמצא ליד מכונת הכרטוס שבה אתה רוכש את הכרטיס, ושם מופיעים כל הכללים באותיות קידוש לבנה ובצורה מאוד מאוד ברורה.

ישראל אייכלר: לא היה פקח שמכריז על אירוע - - -

<ירון רביד: אני אתייחס לפקחים, היושב-ראש, אני לא אברח מהנושא, אנחנו לא מושלמים.

<ירון רביד: לגבי הנושא של מולטי-ולידציה, מספר תיקופים באותו כרטיס, אז התייחסתי.

<ירון רביד: כרגע זו המערכת שקיימת אצלנו.

ישראל אייכלר: מתי אתם חושבים תהיה המערכת החדשה?

<ירון רביד: אני מעריך, סדר גודל של כשנה מהיום.

<ירון רביד: אנחנו אמורים לקבל הוראת שינוי מהמדינה במסגרת הסכם הזיכיון.

<ירון רביד: אנחנו עדיין ממתינים להוראה הזאת.

<ירון רביד: עדכנו אותנו בשבוע האחרון שאנחנו אמורים לקבל חומר בהקשר הזה בשבועות הקרובים, אני מקווה שאחרי החגים היא תסוכם ואנחנו נוכל לצאת לדרך.

ישראל אייכלר: יש לך מושג בערך כמה דוחות ביום רושמים לכם הפקחים?

<ירון רביד: לא.

<ירון רביד: אני גם רוצה לציין שאין שום יעד כמותי לפקח מבחינת דוחות.

<ירון רביד: אני כן יכול להגיד לך, ואתה גם ודאי יודע את זה מהפניות שהגיעו אליך, אנחנו נמצאים בקמפיין אכיפה מוגבר בחודשים האחרונים, אנחנו עוקבים אחר הנושא הזה.

<ירון רביד: דרך אגב, לא המצאנו פה שום דבר, הכול קיים בכל המערכות הפתוחות האלה בעולם – מערכות של פיקוח ובקרה.

<ירון רביד: לגבי רב-קו של אחר, שגם בנושא הזה אני יודע שמגיעות אליך לא מעט פניות, וגם בגינן לפי הנחיות כרגע של משרד התחבורה, הרב-קו הוא אישי ואינו ניתן להעברה, מבחינתנו אין התנגדות.

<ירון רביד: במידה ותהיה החלטה שהרב-קו יכול לעבור לנוסע אחר, אנחנו נמצאים בתהליך שכרגע אנחנו מקיימים את ההנחיות של משרד התחבורה.

<ירון רביד: דרך אגב, אדוני היושב, גם הנושא הזה עלה לוועדת הערר, שמפקחת על הפעילות שלנו, ואנחנו קיבלנו גיבוי להחלטה הזאת.

<ירון רביד: הנושא הזה עלה גם בתהליכים אחרים.

ישראל אייכלר: אני רוצה שתגיע לסיום.

ישראל אייכלר: מה אתם עושים עם פקח שמתנהג באלימות?

<ירון רביד: לגבי פקחים שמתנהגים באלימות, אנחנו מדגישים, וחוזרים ומדגישים בפני הפקחים שצריך להתנהג באדיבות כלפי הנוסעים.

<ירון רביד: אני חייב שתדע, אדוני היושב-ראש, הפקחים שלנו מותקפים – הן פיזית והן מילולית - יום-יום, שעה-שעה, בפעילות שלהם.

<ירון רביד: זו פעילות מאוד מאוד לא סימפטית והם עוברים הרבה מאוד חוויות לא נעימות, כולל כל מיני כינויים שאני לא רוצה להזכיר אותם כאן מפאת כבודה של הוועדה.

<ירון רביד: אני כן חושב שעל הפקחים עצמם, כמו שאמרתי גם קודם, קיים מנגנון של ועדת השגות, שגם אם הפקח עצמו שגה במתן החיוב המוגדל, ועדת ההשגות יכולה לבטל אותו, ואם האזרח עצמו סבור שנעשה לו עוול, וגם זה יכול לקרות, אנחנו לא מושלמים, יש מעלינו ועדת ערר שמפקחת על הפעילות של ועדת ההשגות.

<שלומית אבינח: ירון, אולי תגיד בשידור – זו הזדמנות, בכל זאת צופים – איך פונים אליכם.

<שלומית אבינח: זה גם חלק מהשירות.

<ירון רביד: דרך אגב, בקנס עצמו – שלומית – מופיעים כל פרטי ההתקשרות וכיצד פונים אלינו, באיזה אופן.

<ירון רביד: זה ניתן להיעשות גם דרך מרכז השירות שנמצא בבניין כלל, גם דרך האתר, ואין שום בעיה לפנות אלינו בכל אמצעי התקשורת, הם מופיעים בטופס עצמו, ואפשר להגיש את הפנייה הזאת, ואכן מתקבלות פניות כאלה.

<ירון רביד: כמו שגם שוחחנו, אנחנו מזמינים אותך לשיחה עם הפקחים על מנת להדגיש את החשיבות של הסברת הפנים בפני הלקוח, ומצד שני לקיים את העבודה.

ישראל אייכלר: איך אתה מסביר את העובדה שיש פקחים בכל רחבי הארץ, עשרות שנים – מאז שהייתי ילד באוטובוס ידעתי שיש פקח – ואף פעם האזרחים לא היו מאוימים על-ידי הפקחים כמו ברכבת הקלה?

ישראל אייכלר: מה פה ההבדל?

<ירון רביד: אני לא חושב שהאזרחים מאוימים.

<ירון רביד: אני כן חושב שהשוני, בניגוד למערכות האוטובוסים, זו המערכת היחידה שהיא מערכת פתוחה.

<ירון רביד: לאחרונה נכנסה גם המטרונית.

<ירון רביד: זו מערכת שבה בעצם כל האחריות על רכישת הכרטיס והתיקוף שלו היא בידי הנוסע, בניגוד למערכות האוטובוסים.

ישראל אייכלר: ארבע שנים, הציבור עוד לא התרגל שצריך לשלם בלי הנהג?

<ירון רביד: לכן אמרתי גם קודם שאני חושב שאחרי ארבע שנים לקבל פנייה שאומרת שמישהו נוסע אתנו ולא מכיר את הכללים, זה קצת מעלה סימני שאלה בהקשר הזה.

ישראל אייכלר: חוץ מהכשל הזה שיכול בהחלט להיות טכני.

ישראל אייכלר: אני מודה לך מאוד, מר רביד, שהיית אתנו ודיברת.

<ירון רביד: תודה לך.

ישראל אייכלר: אני רוצה לפנות למנכ"ל קווים, ציון פת.

<ציון פת: צהרים טובים.

<ציון פת: אנחנו מפעילים את התחבורה הציבורית בביתר עילית מזה שמונה שנים.

ישראל אייכלר: איפה עוד?

<ציון פת: במודיעין עילית, שנה שנייה, בעזרת השם, ואם ירצה השם, אחרי פסח אנחנו גם נפעיל באלעד.

ישראל אייכלר: קווים היא חברה שמפעילה רק בביתר, מודיעין ואלעד?

<ציון פת: לא.

<ציון פת: אנחנו מפעילים גם בערים נוספות.

ישראל אייכלר: אז בוא נשמע.

ישראל אייכלר: אתה בשידור חי לכל הצופים, בכל הארץ.

<ציון פת: אנחנו מפעילים גם בצפון – בחדרה, נתניה, מפעילים בחשמונאים, במודיעין, ברמלה-לוד ובמודיעין עילית, בביתר עילית, בפתח תקוה ובבקעת אונו.

<ציון פת: וכאמור, אחרי חג הפסח אנחנו נתחיל להפעיל את התחבורה הציבורית גם באלעד.

<ציון פת: אנחנו למודי ניסיון בכל מה שקשור בהפעלה של שירות במגזר החרדי, מתואמים באופן מיטבי גם עם משרד התחבורה, גם עם משטרת ישראל וגם עם עיריית ירושלים בכל מה שקשור בהפעלה בתקופת החגים, ובכלל.

<ציון פת: יחד עם זאת, אני מבקש פה לנצל את ההזדמנות ולהעלות שני נושאים.

<ציון פת: האחד, אני מבקש להכניס לכלל המילה ציבור עוד ציבור מעבר לציבור הנוסעים, שהוא חשוב לנו ויקר לנו – זה ציבור הנהגים.

<ציון פת: אותם נהגים שצריכים לשרת את הציבור, אותם נהגים שצריכים להיות רגועים, אותם נהגים שצריכים להסיע את הנוסעים בבטחה, ואנחנו מוצאים את עצמנו עם נהגים שנמצאים בחניונים או ברחובות ללא אפשרות למים, ללא אפשרות לחשמל, מקום מנוחה ולו רגעי, ובסוף אותו נהג צריך להמשיך לעבוד, ולפעמים גם עד 2:00 בלילה, מבלי שתהיה לו הזדמנות אפילו להטיל את מימיו במקום מוסדר.

ישראל אייכלר: לא הבנתי.

ישראל אייכלר: חברת אגד כבר 60 שנה עובדת.

ישראל אייכלר: איך היא מסתדרת עם העניין הזה?

<ציון פת: לאגד יש חניונים.

<ציון פת: החברות הפרטיות לא קיבלו חניונים.

<ציון פת: החברות הפרטיות נסמכות על מסופים שהמדינה צריכה לספק.

<ציון פת: ואם אני מסתכל על גבעת התחמושת, שהמדינה קבעה שזה המסוף לתחבורה ציבורית, בגבעת התחמושת אני מרכז במוצאי ראש השנה או במוצאי שמיני עצרת כ-300 אוטובוסים, גם ביום-יום דרך אגב.

<ציון פת: ביום-יום יש שם עשרות אוטובוסים.

<ציון פת: אין שם מינימום לנהג.

<ציון פת: הנהג הוא כלי חשוב כדי לתת שירות לציבור הנוסעים.

ישראל אייכלר: מעניין שלא קיבלנו שום פנייה מנהג כזה, אומרת המנהלת.

<שלומית אבינח: בכלל, בכל הנושא הזה.

<ציון פת: אז אני פה כדי לייצג את הנהגים.

ישראל אייכלר: אבל לא הבנתי בדיוק את ההבדל.

ישראל אייכלר: אגד, יש לו חניונים שהוא נותן לנהגים?

<ציון פת: לאגד יש חניונים שלו, מוסדרים, מקום המדינה, מסופים.

ישראל אייכלר: מי נתן להם את החניונים?

<ציון פת: אני לא יודע.

<עמיר קינן: קנה אותם לבד.

ישראל אייכלר: קנה אותם.

ישראל אייכלר: נדמה לי שהייתה חברת "נצבא" שהייתה חברת בת של אגד, אם אני זוכר טוב.

<קריאה: לא משנה, זה אגד כנראה.

ישראל אייכלר: ונדמה לי שהחברה הזאת גבתה מאגד כסף, אז למה אתם לא תעשו דבר כזה?

<ציון פת: החברות הפרטיות שמתמודדות במכרז, מקבלות מקומות ונקודות יציאה מהרשויות המקומיות, אומרים להן – זה המסוף, מפה אתם צריכים לצאת.

<ציון פת: המסוף הוא לא באחריות החברה הפרטית.

<ציון פת: גבעת התחמושת הוא מסוף באחריותה של עיריית ירושלים.

<ציון פת: יוצאים משם אוטובוסים לא רק של קווים, גם של אגד תעבורה וגם של אגד, והמצב שם הוא פשוט בלתי נסבל.

<ציון פת: הנושא השני, ברשותך, אני הייתי מבקש בדיונים הבאים, כשמדברים על היערכות לחגים, להביא לפה גם נציגים של עיריית בני ברק.

<ציון פת: המצב בבני ברק בכל מה שקשור לתשתיות תחבורה הוא כמעט בלתי נסבל, בעיקר לאור זאת שלפני כחודש ביטלו את האפשרות לחנות באזור אצטדיון רמת גן, והאוטובוסים מסתובבים ברחבי העיר.

ישראל אייכלר: כי אין להם חנייה?

<ציון פת: אין להם חנייה, אין מאיפה לצאת.

<ציון פת: וכדי להוסיף חטא על פשע, גם מקבלים דוחות.

<ציון פת: הנושא של בני ברק חייב פתרון, ומהר.

ישראל אייכלר: אנחנו באמת כבר מודיעים לך שאנחנו נפנה לראש העיר בני ברק כי יש עוד כמה כשלים נוראיים שגורמים עוול גדול מאוד לאלפי אנשים, כמו החניות בצדדים בשעות העומס באותם כבישים צרים שצריכים להוציא את התחבורה הציבורית החוצה.

ישראל אייכלר: אנחנו נפנה, ובעניין החניונים באמת זה בלתי אפשרי.

ישראל אייכלר: הרי האוטובוס שאין לו חנייה, מסתובב בעיר, כמו שאומר ציון פת.

ישראל אייכלר: אני רוצה לציין שהוועדה לפניות הציבור לפני 12 שנה או עשר שנים דנה בנושא של התחבורה בביתר, והזעקה עלתה אז לשמים.

ישראל אייכלר: היה זלזול נוראי, קווים עמוסים, תחנות מלאות, ולא היה פתרון.

ישראל אייכלר: הייתה אז חברה, נדמה לי שהיא כבר לא קיימת היום כך שאני יכול לציין את זה, והם קיבלו זיכיון אחר זיכיון ממשרד התחבורה.

ישראל אייכלר: אנשי הצוות של הוועדה לא ידעו בדיוק איך זה עובד, עד שעלה באחד מדיוני הוועדה שנתנו להם עוד שש שנים, בואו נאמר, באופן לא תקין מבחינה מנהלית.

ישראל אייכלר: קמה צעקה גדולה בוועדה, ואז יצא המכרז, ומאז שיצא המכרז, חברת קווים משרתת את ביתר עילית, ובזמנים שכולם יוצאים.

ישראל אייכלר: הרי אין ציבור יותר תלותי בתחבורה ציבורית מהציבור החרדי, זו הסיבה שאנחנו מדברים עליו כל כך, והוכחתם שאפשר לעשות שירות תחבורה ציבורית מבלי שתהיה זעקה גדולה, ויחסית שירות מאוד טוב.

ישראל אייכלר: אגב, אני רוצה לומר, שמעתי שאצלכם יש משהו אלקטרוני שיכולים לראות אם הנהג דילג על תחנה.

ישראל אייכלר: יש מעקב אלקטרוני על כל הנסיעה?

<ציון פת: יש לנו חדר בקרה שבאמצעותו אנחנו יודעים לצפות בדיוק מה הנהג עושה.

ישראל אייכלר: יש את זה גם באגד?

<עמיר קינן: ברור.

<עמיר קינן: חובה.

ישראל אייכלר: כן?

ישראל אייכלר: אז אם כך, אני מבקש ממשרד התחבורה לבחון אם אפשר לבדוק במצלמות של החברות האם יש דילוגים של תחנות.

<נעה אבירם: בכל מקרה של תלונה, כשיש החלטה על פתיחת חקירה, מקבלים גם את כל המידע מהחברות.

ישראל אייכלר: טוב.

ישראל אייכלר: אז אני רוצה להודות לכם, חברת קווים, מר ציון פת.

ישראל אייכלר: אנחנו נעבור עכשיו ליהודה גוטמן, בבקשה.

<יהודה גוטמן: שלום, שמי יהודה גוטמן.

<יהודה גוטמן: דבר ראשון בקשר לקווי הלילה.

<יהודה גוטמן: רוב הדברים אכן נאמרו אבל משרד התחבורה כאן טען שאין ביקוש לקווים אחרי השעה 1:00 בלילה בחול המועד.

<יהודה גוטמן: חבר הכנסת מקלב כבר פנה בנושא הזה בכתב, ולמיטב ידיעתי לא נענה.

<יהודה גוטמן: לטעון שאין ביקוש לקווי לילה בחול המועד זה פשוט לא נכון, צריך רק להסתובב בגאולה בשעה 3:00 בלילה, לראות מאות אנשים יוצאים משמחת בית השואבה ומחפשים טרמפים, הולכים ברגל.

<יהודה גוטמן: זה ברור שיש צורך בקווים עד 3:00, 4:00 בלילה בימי חול המועד.

<יהודה גוטמן: גם הנושא של הכותל, הקווים עובדים עד 1:00.

<יהודה גוטמן: יכול להיות שהקו האחרון, ישנם כמה אוטובוסים לקחת את הפונים.

<יהודה גוטמן: כדאי בליל הושענא רבא למשל - - -

ישראל אייכלר: נדמה לי שיש בליל הושענא רבא כל הלילה.

<יהודה גוטמן: יש כל הלילה.

<יהודה גוטמן: ראוי שגם בשאר ימי חול המועד יהיו אוטובוסים כל הלילה או לפחות עד 3:00–4:00 לפנות בוקר.

<יהודה גוטמן: לטעון שאין ביקוש – צריך לבחון את הנושא הפוך.

<יהודה גוטמן: אם יש אוטובוסים אז יש ביקוש.

ישראל אייכלר: לא, לא.

ישראל אייכלר: יש ביקוש גם אם אין אוטובוסים.

ישראל אייכלר: אמרת נכון.

ישראל אייכלר: אני רוצה לקדם בברכה את חבר הוועדה לפניות הציבור, הרב מנחם אליעזר מוזס, שהוא יושב-ראש הסיעה שלנו, סיעת יהדות התורה.

מנחם אליעזר מוזס: שלום לכולכם.

מנחם אליעזר מוזס: שלום.

ישראל אייכלר: מה התוספת שאתה רוצה להגיד מעבר למה שדובר פה?

<יהודה גוטמן: לגבי הכותל, כדאי שהקווים יעבדו כל הלילה.

<יהודה גוטמן: זה יפתור גם את העומס ביום כי הרבה אנשים ישמחו לנסוע בלילה בקווים האלה וזה קצת יפתור את הנושא של העומס ביום.

ישראל אייכלר: זו הצעה טובה.

ישראל אייכלר: אני רוצה כבר לקבל את תשובת משרד התחבורה או תני לי תשובה שתבדקי את זה עם המנכ"ל, אם אפשר בימי חול המועד להפעיל – לא כמו הושענא רבה כל הלילה כי בהושענא גם באים לתפילת ותיקין, אז זה יוצא רצף – אלא לפחות עד שעה 3:00–4:00 לפנות בוקר מהכותל.

ישראל אייכלר: או שיש לך כבר תשובה, או שאת רוצה לבדוק את זה.

ישראל אייכלר: אני מעדיף שתבדקו את זה.

<נעה אבירם: אני אבדוק את זה, ויחד עם זאת, אני אגיד מילה.

<נעה אבירם: צריך לזכור שבסופו של דבר אנחנו רוצים לתת תחבורה ציבורית אולי גם ב-3:00 בבוקר אבל גם ב-7:00 בבוקר.

<נעה אבירם: ובסופו של דבר, כמו שציין ציון, מספר הנהגים הוא לא אינסופי, אנחנו רוצים לתת להם גם את המנוחה, ולו רק מהסיבה הבטיחותית שהם מסיעים איתם נוסעים וכדאי שינוחו היטב לפני שהם עושים את זה, ואלו גם שיקולים שנלקחים בחשבון.

ישראל אייכלר: אני לא מקבל את זה כי יש הרבה נהגים שמאוד ישמחו לעבוד והם יישנו בשעות אחרות.

ישראל אייכלר: שאלה של עלות ושל תקציב.

<ציון פת: היא צודקת, יש עם זה בעיה.

ישראל אייכלר: תמיד אפשר להגיד יש בעיה.

ישראל אייכלר: תמיד אפשר להגיד, אבל אני מאמין שיש מספיק נהגים שבשביל תשלום יהיו מוכנים לנהוג, והתירוץ הזה שצריך לתת מנוחה לנהגים הוא ממש תירוץ כי צריך לתת מנוחה לנהגים גם כשהתחבורה זורמת, במשך היום גם נהג צריך מנוחה, אז מה אתה עושה?

ישראל אייכלר: אתה שולח נהג אחר.

ישראל אייכלר: פשוט מאוד.

<ציון פת: הבעיה היא לא תשלום.

<ציון פת: אכן, יש מצוקה של נהגים, ונהג שעובד עד 2:00–3:00 לפנות בוקר לא יכול להמשיך לעבוד.

ישראל אייכלר: שלא ינהג.

ישראל אייכלר: הוא ילך לישון, לבריאות, והנהג האחר יבוא ב-3:00 בבוקר, רענן.

<ציון פת: אין מספיק נהגים.

ישראל אייכלר: אין מספיק נהגים, אז מדינת ישראל צריכה להציע תשלום לנהגים, ותראה כמה נהגים שיש.

ישראל אייכלר: מה השאלה.

<ציון פת: זו סוגיה אחרת.

<ציון פת: יחד עם זאת, יש פתרונות אחרים, אנחנו כן עושים אותם, זה קשר עם הקהילות, ובמקומות שיש "טישים", יש לנו איש קשר לקהילה ושם בתיאום עם משרד התחבורה אנחנו כן נותנים תחבורה ציבורית גם בשעות מאוחרות.

ישראל אייכלר: יופי, אני מסכים אתך ולכן אני ביקשתי שמשרד התחבורה יאשר לכם לעשות את זה, אבל מה שהציע יהודה, שהכותל המערבי – שזה של כולם, ויש אנשים 24 שעות בכותל, לפחות עד השעה 3:00 לפנות בוקר בחול המועד – אז שתהיה תחבורה.

ישראל אייכלר: זה דבר כל כך פשוט.

<יהודה גוטמן: זה גם יוריד את הלחץ בשעות היום, וחוץ מזה יש קווי לילה.

<יהודה גוטמן: במשך כל החופש היו כל הימים קווי לילה מדן ועד אילת בכל הערים חוץ מירושלים, ויש כל יום חמישי, מוצאי שבת, קווי לילה כל הלילה.

<יהודה גוטמן: אם אפשר בכל הארץ, אפשר גם בכותל למשך הזמן הזה.

ישראל אייכלר: והנהגים שנוסעים בקווי הלילה, שלא יבואו ב-7:00 בבוקר לעבודה.

ישראל אייכלר: מה שעושים בקווי הלילה, את זה בחול המועד לגבי הנהגים בכותל, אם תחליטו שזה ראוי, ואנחנו מבקשים.

<יהודה גוטמן: עוד כמה נקודות ממש בקצרה.

ישראל אייכלר: אני לא רוצה להאריך יותר מדי.

ישראל אייכלר: אם יש משהו שלא נאמר.

<יהודה גוטמן: שתי דקות.

<יהודה גוטמן: האוטובוסים האחרונים בערבי חג ושבתות שמגיעים לאזורים החרדיים, האוטובוס האחרון או אחד שלפניו, כולם מחכים לרגע האחרון, הם מפוצצים, לא עוצרים בתחנות.

<יהודה גוטמן: אנשים, אין להם איך להגיע.

<יהודה גוטמן: לכן, האוטובוסים האחרונים, אולי כדאי ששני אוטובוסים יצאו ביחד או שיהיו אוטובוסים מפרקיים ארוכים שכל הנוסעים יוכלו להיכנס.

<יהודה גוטמן: הנושא של ההפרשים במחירים.

ישראל אייכלר: סליחה, אני אגיד פה הערה.

ישראל אייכלר: אני פונה גם לציבור.

ישראל אייכלר: אל תצטופפו לרגעים האחרונים, בכל זאת תחבורה ציבורית צריכה לספק להרבה אנשים.

ישראל אייכלר: תקדימו את נסיעותיכם, וזה תמיד ברכה להיכנס לשבת כמה שיותר מוקדם.

<יהודה גוטמן: יש מן הצדק אבל בחורף למשל, כששבת נכנסת - - -

ישראל אייכלר: לא, אתה לא צריך לענות לי.

ישראל אייכלר: אני פשוט רציתי להגיד משהו שאני רוצה, ואתה אמרת מה שאתה רוצה.

ישראל אייכלר: זה לא ויכוח בינינו.

<יהודה גוטמן: ברור.

<יהודה גוטמן: הנושא של הפרשי מחירים, לא רק באשדוד זה ככה, גם בבית שמש.

<יהודה גוטמן: בעיר הוותיקה יש את חברת סופרבוס, שהמחיר שם הוא X, 13 שקלים.

<יהודה גוטמן: המחיר לעיר הוותיקה – חברת סופרבוס משרתת את הציבור שם – הוא 13 שקלים.

<יהודה גוטמן: לרמת בית שמש, חברת אגד משרתת את הציבור, והמחיר שם יקר בכשלושה שקלים.

<יהודה גוטמן: עוד נושא לגבי המולטי-ולידציה, דיבר כאן נציג הרכבת הקלה.

<יהודה גוטמן: ב-2010, כשהושק הרב-קו, דיברו על הנושא של ערך צבור והמולטי-ולידציה, טענו שזה יסתדר תוך שנה ב-2010.

<יהודה גוטמן: היום אנחנו כבר ב-2015 וכאן הם טוענים שתוך שנה אולי יהיה הערך הצבור והמולטי-ולידציה, וצפוי שגם בעוד שנה תהיה להם עוד שנה ועוד שנה.

<יהודה גוטמן: עוד מילה אחת בנושא הכותל, שהזכיר כאן הפונה הנוסף.

<יהודה גוטמן: יש כביש בין כיכר גורן לשער האשפות, כביש באורך כמה עשרות מטרים, הוא כביש דו-סטרי, גם להיכנס וגם לצאת.

<יהודה גוטמן: הבעיה היא השער עצמו.

<יהודה גוטמן: בשער עצמו יכול להיכנס רק רכב אחד, או יוצא או נכנס.

<יהודה גוטמן: ולכן, כל הפקקים והבעיות עם האוטובוסים מתחילים שם.

ישראל אייכלר: מה אתה מציע?

ישראל אייכלר: לפרוץ את השער יותר רחב?

<יהודה גוטמן: בזמנו, פרצו את שער יפו בשביל להכניס את המרכבה של פרנץ יוזף.

ישראל אייכלר: חשבתי שאני אומר בדיחה, אתה אומר את זה ברצינות.

<יהודה גוטמן: לא.

<יהודה גוטמן: לא להרחיב את השער כי זה משהו היסטורי אבל אולי לפרוץ שם איזה משהו כי באמת השער הוא הפקק של כל האזור.

מנחם אליעזר מוזס: יש דווקא תוכנית של מנהרה.

<קריאה: אולי אפשר להעביר את הכותל...

ישראל אייכלר: על זה אמרו פעם "זה רעיון".

ישראל אייכלר: לפרוץ את שער האשפות.

ישראל אייכלר: אני רוצה לאפשר לרב מנחם אליעזר מוזס, חבר הכנסת, להגיד כמה דברים ואחרי זה אני רוצה שהרב יצחק רודיך יתייחס.

<שלומית אבינח: ועיריית ירושלים.

ישראל אייכלר: ואחרי זה עיריית ירושלים.

מנחם אליעזר מוזס: דווקא מפריע לי שלא נמצאים כאן נתיב אקספרס, אלה שירשו את אגד.

מנחם אליעזר מוזס: בשעתו, אמר לי באחת הישיבות אחד מנציגי אגד, נתיב אקספרס, איך הוא אומר: אתם עוד תתגעגעו אלינו.

מנחם אליעזר מוזס: אגד אמרו לי אז, המנהל גדעון אמר, תתגעגעו עוד אלינו.

מנחם אליעזר מוזס: למה נתיב אקספרס לא הגיעו?

ישראל אייכלר: אנחנו נבדוק את זה.

מנחם אליעזר מוזס: בכל אופן, הם לא מוזמנים.

מנחם אליעזר מוזס: אני רוצה לומר לכם, היה ערב ראש חודש אלול.

מנחם אליעזר מוזס: בערב ראש חודש אלול נוסעים הרבה יהודים למירון, ואני אספר לכם.

מנחם אליעזר מוזס: בשעה שלוש, זוג יצאו מקרית בעלז לתחנה, עמדו שם שעתיים, לא הגיע אוטובוס.

מנחם אליעזר מוזס: בחמש הגיע ברוך השם אוטובוס מלא על גדותיו, הוא סיפר שהולך להגיע עוד אוטובוס.

מנחם אליעזר מוזס: עד שהגיע האוטובוס השני כבר היה עשרה לשש.

מנחם אליעזר מוזס: נדחסו מעל עשרה אנשים בעמידה ונסעו כמו סרדינים עד למירון – תשמעו טוב – והגיעו בעשר בלילה.

מנחם אליעזר מוזס: זאת אומרת, נסיעה מקרית בעלז למירון, שבע שעות נסיעה, בעמידה.

מנחם אליעזר מוזס: מי צריך לתת את התשובה על כזה דבר?

מנחם אליעזר מוזס: ואם הם היו מאורגנים ככה לערב ראש חודש אלול, אז מה יקרה עכשיו בכ"ה אלול?

מנחם אליעזר מוזס: האם הם יודעים בכלל שזה תאריך שהוא יום הזיכרון של רבי אלעזר ורבי שמעון ונוסעים אלפי אלפי יהודים למירון?

מנחם אליעזר מוזס: האם מישהו יודע מזה?

מנחם אליעזר מוזס: מישהו מאורגן לזה בכ"ה אלול, יום שלישי?

מנחם אליעזר מוזס: איך אנחנו מגיעים להעביר להם את המסר הזה?

ישראל אייכלר: יש מישהו שלא יודע שבכ"ה אלול זה יום שנברא העולם?

מנחם אליעזר מוזס: נברא העולם, בסדר, ניסע לאבן השתייה שממנה נברא העולם, אבל רבי אלעזר ורבי שמעון - נוסעים שם אלפים, ממש אלפים.

מנחם אליעזר מוזס: שלא לדבר על עשרת ימי תשובה.

מנחם אליעזר מוזס: ביום חמישי של עשרת ימי תשובה נוסע האדמו"ר מוויז'ניץ, נוסעים אלפים, אלפים נוסעים, ושום דבר לא מאורגן.

מנחם אליעזר מוזס: אני לא יודע למי אני מדבר כאן, אדוני היושב-ראש.

ישראל אייכלר: קודם כול, אתה מדבר אל כל הצופים.

מנחם אליעזר מוזס: כן, בהחלט, אבל אני רוצה להגיע לנתיב אקספרס, להעמיד אותם.

ישראל אייכלר: עכשיו אני מייצג את נתיב אקספרס.

מנחם אליעזר מוזס: בסדר.

ישראל אייכלר: כדי לא לעשות עוול לחברת נתיב אקספרס, אני רוצה לציין.

ישראל אייכלר: היה דיון ב-6 ביולי.

<שלומית אבינח: בתחבורה הציבורית בצפון.

ישראל אייכלר: שהתמקד בנתיב אקספרס, והם באו, והם שלחו לנו גם מכתב תשובה עכשיו לדיון הזה.

ישראל אייכלר: מה שאתה טוען לגבי מירון והדברים האלה, אנחנו נפנה להם את השאלות שלך ונקבל את התשובות.

ישראל אייכלר: דווקא הם ענו לנו תשובות לגבי התוצאות של ל"ג בעומר, הם ענו: אם זה יבוצע בשטח אנחנו מאוד נשמח.

ישראל אייכלר: הם דיברו על הפקת לקחים, כולל מוצאי שבת וחגים, וציינו כי אירועי ל"ג בעומר עברו ועוברים ללא תקלות.

מנחם אליעזר מוזס: אני רוצה רק לומר הערה.

מנחם אליעזר מוזס: ל"ג בעומר, זה עבר ללא תקלות כי משרד התחבורה לא הסתכל על שום דבר ושלח לכל מקום אוטובוסים – הנה יושב כאן הרב רוזנשטיין – ראיתי שלושה אוטובוסים שהיו כבר צריכים לנסוע הביתה לצפת לנוח – את אומרת לנוח - ואז הם עמדו.

מנחם אליעזר מוזס: לא, אתה נוסע לנתניה ואחר כך תיסע הביתה.

ישראל אייכלר: בכל אופן, אנחנו נעביר את הדברים שלך, הרב, לנתיב אקספרס ונחכה לתשובה שלהם.

מנחם אליעזר מוזס: על כ"ה אלול?

ישראל אייכלר: על ראש חודש אלול ועל כ"ה אלול ועל ראש השנה ויום כיפור.

ישראל אייכלר: אני מודה לך.

ישראל אייכלר: עכשיו אנחנו מבקשים, יועץ חרדי של אגד, הרב יצחק רודיך, בבקשה.

<יצחק רודיך: תודה.

<יצחק רודיך: אני הייתי רוצה להסב את תשומת הלב של משטרת ישראל ואלה שאחראים על העבודות בכביש ירושלים–תל אביב.

<יצחק רודיך: ידוע שבמשך כל השנה, העבודות בכביש ירושלים–תל אביב – שברוך השם מרחיבים אותו וזה טוב מאוד – הן מקשות לא מעט על התחבורה ועל ההתנהלות של התחבורה בדרך לירושלים וממנה.

<יצחק רודיך: אני הייתי מציע שלפחות בחול המועד, כשאנחנו יודעים שעולים הרבה הרבה הרבה יותר מאשר יום רגיל, זאת אומרת לפחות פי 3 או פי 4 עולים, בעיקר לירושלים, אני הייתי מציע שלפחות בימים האלה של חול המועד וערבי החגים של חודש תשרי, לא יהיו עבודות בכביש ירושלים–תל אביב כדי להקל על האנשים להגיע לירושלים ולחזור ממנה.

ישראל אייכלר: אני מצטרף לבקשה, ואני רוצה לציין שמשרד התחבורה ער לדברים האלה.

ישראל אייכלר: אני זוכר שבל"ג בעומר, בלילה של ל"ג בעומר הם התוו, אז יכול להיות שחול המועד זה כמה לילות שצריך באמת להתחשב כי המונים נוסעים.

ישראל אייכלר: אבל לגבי העבודות לכביש ירושלים כולנו יודעים שאנחנו סובלים כל לילה, לא רק בחול המועד.

<שלומית אבינח: גם כל בוקר.

ישראל אייכלר: גם כל בוקר.

ישראל אייכלר: אני רוצה לעבור לעיריית ירושלים אבל קודם לחבר עיריית ירושלים, שהוא גם יועץ למשרד התחבורה, הרב רוזנשטיין.

ישראל אייכלר: אם אתה יכול להתייחס למה שאתה רוצה אבל גם לנושא של פערי המחירים שדובר עליו – אולי נעה תתייחס לזה, אתם תבחרו – בבקשה.

<שלמה רוזנשטיין: קודם כול, לגבי הנושא של פערי המחירים במילה אחת.

<שלמה רוזנשטיין: באמת, אנחנו הגענו לשלב אחרי הרבה זמן ואחרי דיבורים רבים ועבודה מאומצת בנושא של הרפורמה שהשר בישר על הרפורמה בתעריפי התחבורה הציבורית.

<שלמה רוזנשטיין: הרפורמה למעשה אמורה לבצע אחידות של התעריפים, עם היגיון.

<שלמה רוזנשטיין: התעריפים ייבנו בהיגיון, אמצעי הכרטוס גם ישודרגו, אנחנו נעבור גם כן במטרופולינים לחופשי שבועי וחופשי יומי וכרטיסים משולבי רכבת וערך צבור אצל כל המפעילים, מה שיאפשר את הזכאויות וההנחות גם לזכאים וגם לילדים גם בקודים ארוכי-טווח, גם בנסיעות ארוכות-טווח, כך שהרפורמה שעליה הודיע השר בחודש האחרון באמת מסדירה את כל נושא התעריפים.

<שלמה רוזנשטיין: גם עיוותים, כמו שציין הפונה, למשל בבית שמש, יסודרו במסגרת הרפורמה ותהיה אחידות של התעריפים, גם היגיון וגם אמצעי כרטוס יותר טובים.

ישראל אייכלר: סליחה.

ישראל אייכלר: כשאתה מדבר על ערך צבור, זה יפתור לנו את הבעיה שיוּתר ששני ילדים ייסעו בכרטיס אחד, או שני הורים?

<שלמה רוזנשטיין: זה שני דברים שונים.

<שלמה רוזנשטיין: הנושא של מולטי-ולידציה, מה שדובר כאן, יש לזה משמעויות אחרות של הפרסונליות של הכרטיס.

ישראל אייכלר: זה לא יפתור את הבעיה הזאת.

<שלמה רוזנשטיין: לא יפתור את הבעיה הזאת.

ישראל אייכלר: רק שאלתי כי אני מבין שצריך ללכת לחקיקה, לא יעזור שום דבר.

<שלמה רוזנשטיין: האחידות של התעריפים והאפשרות כמובן לזכאים לקבל במועד רכישת הערך הצבור את הזכאות הניתנת להם ללא קשר לטווח הנסיעה, שזה כבר בשורה חשובה.

ישראל אייכלר: הבנתי.

<שלמה רוזנשטיין: לגבי מה שאמר הרב מוזס, כמובן אנחנו נטפל בנושא של כ"ה אלול.

<שלמה רוזנשטיין: לדעתי, חברת נתיב אקספרס יודעת מזה.

<שלמה רוזנשטיין: אני רוצה לציין שמאז הדיון הקודם כאן בוועדה, עם חברת נתיב אקספרס, שופר מאוד השירות באשכול הגליל בכלל הקווים.

מנחם אליעזר מוזס: זה היה לפני ערב ראש חודש אלול.

<שלמה רוזנשטיין: אז יכול להיות שהייתה בעיה נקודתית.

<שלמה רוזנשטיין: אני אבדוק את זה.

<שלמה רוזנשטיין: דרך אגב, במקרים כאלה, ואם מגיעה פנייה כזאת, הרב מוזס, אתה מוזמן לפנות אלי און-ליין באותו זמן שאתה מקבל את הפנייה, אנחנו נטפל בזה באותו זמן, אבל זו פנייה שאני לא מכיר אותה.

ישראל אייכלר: אני מנצל את פסק הזמן הזה לצטט את נתיב אקספרס, בסעיף 8 במכתבם, הם אומרים: ניתן לפנות ללשכתי בכל עת באמצעות הדואר האלקטרוני של חברת נתיב אקספרס.

מנחם אליעזר מוזס: עכשיו גם על-ידי הרב רוזנשטיין.

<שלמה רוזנשטיין: ניתן לפנות גם אלי טלפונית אם יש איזושהי בעיה או תקלה שאתם יודעים עליה באותו זמן, ואנחנו נראה איך לסייע.

<שלמה רוזנשטיין: יש גם לכל מפעילי התחבורה הציבורית יועצים למגזר החרדי שאפשר גם לפנות אליהם, הם זמינים והם נותנים מענה ויודעים לפתור את הבעיות בצורה טובה, ולכן אני חושב שאם קורים כאלה מקרים טוב שנדע עליהם און-ליין, פשוט כדי לטפל במקרים, וכמובן נעשה את הבירור בשלב יותר מאוחר לראות לגבי ההיערכות, אבל תמיד יכולות להיות הפתעות כאלה ואחרות.

<שלמה רוזנשטיין: באופן כללי, לגבי ההיערכות לחגים הקרובים, באמת ניתן דגש מול כל המפעילים לראות איך לתת את השירות בצורה הטובה ביותר.

<שלמה רוזנשטיין: אנחנו מפעילים בחגים גם קווים שלא פועלים בדרך כלל בשגרה, קווים שפועלים במסגרת סופי שבוע בלבד יופעלו בחול המועד, בשעות מתוגברות כמובן.

<שלמה רוזנשטיין: אפרופו הנושא של אשכול הגליל, גם דגש מאוד חזק על הנושא של מירון וצפת, עם הביקושים המיוחדים שלהם באזור החגים.

<שלמה רוזנשטיין: ושוב, ההיערכות למיטב הבנתי ואני מעורב בה, נעשית אצל כל המפעילים בשיא הרצינות – גם אצל גורמי המשטרה, כמובן אצל העירייה – ואנחנו מקווים שהכול יעבוד כמו שצריך.

<שלמה רוזנשטיין: אני רוצה להוסיף לגבי הנושא של הכותל שדובר פה קודם.

<שלמה רוזנשטיין: נמצא פה גם קובי ממליה, אולי הוא גם יפרט בעניין הזה.

<שלמה רוזנשטיין: אנחנו, תקופה ארוכה כבר מנסים לפתור טכנולוגית את הסיפור של עליית האוטובוסים לכותל.

<שלמה רוזנשטיין: אין ספק שהתשתית, וקודם עלה פה - - -

ישראל אייכלר: לא, אל תרחיב כי אנחנו יודעים.

ישראל אייכלר: תגיד לי מתי יהיה השלט.

<שלמה רוזנשטיין: אני רוצה לחלק את זה לשניים.

<שלמה רוזנשטיין: יהיה שלט, כי התשובה שקיבלתם, שאדוני היושב-ראש קיבל מעיריית ירושלים להערכתי נוגעת לשלט ה-PIS, שזה שלט שאומר מתי מגיע האוטובוס, כמו שלטי ה-PIS שאנחנו רואים ברחובות.

ישראל אייכלר: אי אפשר כי צריך להזין את זה מראש.

ישראל אייכלר: אבל אמרו לנו, הבטיחו לנו שיהיה מישהו שאומר לאנשים שהאוטובוס עולה או לא עולה.

<שלמה רוזנשטיין: האיש הזה קיים.

ישראל אייכלר: אנשים לא רואים אותו.

<שלמה רוזנשטיין: האיש הזה קיים בשער האשפות – זה דייל שממומן על-ידי משרד התחבורה, נמצא שם.

ישראל אייכלר: צריך לעמוד למעלה.

<שלמה רוזנשטיין: לא, הוא צריך לעמוד למטה כיוון שהוא אמור גם כן לגשר, כמו שעלה פה בפניות.

ישראל אייכלר: מי יודיע לאזרח שיוצא מהכותל שהאוטובוס לא עולה?

<שלמה רוזנשטיין: הוא אמור גם להודיע לאזרח.

ישראל אייכלר: לא רואים אותו.

<שלמה רוזנשטיין: אז אנחנו נוודא שהוא עושה את העבודה שלו יותר טוב, אבל יש דייל שעומד למטה כבר למעלה מחודשיים, ובתקופת החגים הוא יעמוד שם שעות נוספות כדי, אל"ף, לוודא שהכניסה לאוטובוסים נעשית כמו שצריך; בי"ת, שהציבור יודע.

<שלמה רוזנשטיין: יש בעיה תשתיתית שלא נוכל לפתור אותה, שכיכר הגורן יכולה להכיל שתי מפרקיות בלבד, אין מה לעשות.

ישראל אייכלר: זה ברור, לא צריך לחזור.

ישראל אייכלר: אני מאוד מודה לך.

ישראל אייכלר: אני רוצה לעבור לעיריית ירושלים, אבל לפני זה אני רוצה כבר לומר שאחריהם ידברו חברת אגד תעבורה ורכבת ישראל, שעוד לא דיברו.

ישראל אייכלר: מי מעיריית ירושלים מדבר?

<קובי ממליה: שלום.

<קובי ממליה: שמי קובי ממליה, אני מעיריית ירושלים.

<קובי ממליה: כמה התייחסויות.

<קובי ממליה: קודם כול, בעקבות הדיון הקודם בוועדה, באמת משרד התחבורה נענה לבקשה.

<קובי ממליה: בימי הסליחות, תחבורה ציבורית עובדת עד 2:00.

<קובי ממליה: היערכות לחגים – היערכות קבועה, יש קווים ייעודיים בלי תחנות באמצע.

<שלומית אבינח: אמרו עד 1:00.

<שלומית אבינח: את אמרת בחול המועד עד 1:00; אתה אומר עד 2:00.

ישראל אייכלר: לגבי הכותל.

<קובי ממליה: ימי הסליחות, אמרתי.

<יצחק רודיך: עד לסיום הסליחות, הוא מדגיש, לא עד 2:00.

<קובי ממליה: כמעט עד סיום סליחות, בשעה 2:00.

<קובי ממליה: באמת זו היענות של משרד התחבורה ואנחנו מאוד מודים לו על כך.

<קובי ממליה: הקווים פועלים בימי חול המועד גם משכונות ישירות לכותל וגם בחניון חנה וסע באצטדיון טדי, שמשמש אנשים ואנחנו עושים את הכול לעודד ולמנוע, יחד עם משטרת ישראל, שנפרסת בצורה מאוד רחבה בחול המועד.

ישראל אייכלר: השאטלים שלכם נוסעים גם בחול המועד וגם בימי הסליחות, כל הזמן?

<קובי ממליה: שנייה, אני אתייחס לשאטלים.

ישראל אייכלר: לא.

ישראל אייכלר: מהחניון לכותל אני מתכוון.

<קובי ממליה: אני אתייחס, עוד לא דיברתי על זה.

<קובי ממליה: דיברתי על טדי.

<קובי ממליה: טדי, הקו הזה נוסע בימי חול המועד, ואנחנו מעודדים אנשים לבוא לחנות בטדי.

<קובי ממליה: אנחנו מפרסמים את זה כמעט בכל אמצעי התקשורת, בכל המקומונים, לכל המגזרים, זה דבר שאנחנו מקפידים עליו.

<קובי ממליה: השאטלים בחול המועד מחניון הרכבת - - -

ישראל אייכלר: מטדי יש שאטלים?

<קובי ממליה: כן.

<קובי ממליה: אמרתי.

<נעה אבירם: יש קווי תחבורה.

<נעה אבירם: קו תחבורה ציבורי, קו 111, פועל.

ישראל אייכלר: מטדי לאן?

<קובי ממליה: ישירות לכותל.

ישראל אייכלר: זהו, כי דיברת רק על החניון השני.

ישראל אייכלר: אז גם בטדי יש שאטלים.

<קובי ממליה: עכשיו אני מדבר על חניון הרכבת, בשוטף עובדים שם ארבעה מיניבוסים, בחג אנחנו נתגבר אותו לעשרה מיניבוסים.

<קובי ממליה: זה גם חניון עבור רכב פרטי, שאנשים מגיעים מחוץ לעיר.

<שלומית אבינח: אז דיברתם על כך שיהיה פרסום על זה.

<קובי ממליה: יש פרסום.

<קובי ממליה: הפרסום יצא כבר ביום שישי הקרוב ויתחילו לראות אותו בעיתונים, קמפיין של שלושה שבועות.

<שלומית אבינח: פעילות ארצית גם, או רק ירושלים?

<קובי ממליה: לא, לא, אני אראה לך.

<שלמה רוזנשטיין: ארצי, בכל המגזרים.

ישראל אייכלר: כמובן.

ישראל אייכלר: חג הסוכות זה החג שעולים כולם לירושלים, אלה שלא גרים פה.

<קובי ממליה: אז הזכרת פרסום, ובאמת לגבי השלט.

<קובי ממליה: השלט שאנחנו אמרנו, אנחנו יודעים להציב היום שלט של PIS מיידי שיודע בוודאות מתי מגיע האוטובוס.

<קובי ממליה: הבעיה היחידה עם השלט הזה שהאוטובוס יחכה למטה, ואם מישהו לא ייתן לו לעלות, הנוסע למעלה יראה שעוד דקה מגיע אוטובוס ואז הוא יחכה דקה, יחכה שתיים, יחכה שלוש, יחכה חמש, עשר דקות, ולא יראה אוטובוס, והאוטובוס למטה כי לא נתנו לו לעלות.

<קובי ממליה: את הבעיה הזאת אנחנו יודעים לפתור כי אנחנו יודעים לכתוב לשלט מהמוקד שלנו.

<קובי ממליה: המוקד שלנו מאויש 24 שעות, גם ב-1:00 בלילה.

ישראל אייכלר: אז הוא כן יכול לעדכן אותו?

ישראל אייכלר: זו בשורה כי בפעם הקודמת אמרתם שאתם עוד לא עושים.

<קובי ממליה: אמרתי, אנחנו יודעים לעשות את זה.

<קובי ממליה: השאלה היא מי מודיע למוקד.

ישראל אייכלר: יש לכם דייל, שיודיע.

<קובי ממליה: צריך שיהיה מישהו בפועל שיכול להודיע למוקד על כל הזמנה.

<קובי ממליה: הדייל הוא לא דייל קבוע, הוא לא יכול להישאר שם.

<קובי ממליה: הדייל הוא כרגע בעצם תחליף שלט.

<קובי ממליה: עד שאנחנו נפתור את השלט, אנחנו מפעילים דייל.

ישראל אייכלר: אבל אין לך ברירה, אתה חייב להחזיק אותו.

<קובי ממליה: אמרתי, עד שאנחנו לא נמצא פתרון, אני מקווה שנמשיך להפעיל את הדייל.

<קובי ממליה: אבל ברגע שאנחנו נסגור את הפינה מול המשטרה, מול רב הכותל, מי הגוף שייתן לנו מידע בזמן אמת - - -

ישראל אייכלר: הדייל שלכם.

<קובי ממליה: הדייל – אז אמרתי – הוא תחליף שלט.

ישראל אייכלר: אז שיודיע לכם.

<קובי ממליה: לא יודעים להפעיל שם דייל באופן קבוע לאורך שנים רק כדי שיבוא ויגיד לנו כל פעם.

<קובי ממליה: הרי יש שם שוטרים ויש אנשים של רב הכותל.

ישראל אייכלר: השוטרים לא יגידו לך, אני אומר לך.

<קובי ממליה: אז אני אומר.

<קובי ממליה: אנחנו כרגע לא מצאנו את הפתרון מי מודיע לנו שאנחנו יכולים לכתוב לשלט.

ישראל אייכלר: רק הדייל שלכם.

ישראל אייכלר: אתם עיריית ירושלים.

<אברהם יהושע בייער: אני נוסע כל יום, אני לא רואה דייל אחד שם.

<אברהם יהושע בייער: אני נוסע כל יום.

<קובי ממליה: לא.

<קובי ממליה: יש, יש.

<אברהם יהושע בייער: איפה?

<אברהם יהושע בייער: תגיד לי איפה.

<קובי ממליה: הדייל עובד, ובחול המועד הוא יעבוד גם עד עשר.

ישראל אייכלר: לא רק אתה לא רואה.

ישראל אייכלר: הרבה אנשים אומרים שלא רואים אותו.

<אברהם יהושע בייער: איפה?

<אברהם יהושע בייער: איפה?

<קובי ממליה: ובימי הסליחות הוא גם יהיה עד עשר בלילה.

<קובי ממליה: תאמין לי, קשה לראות דייל אחד בים של אנשים.

ישראל אייכלר: הוא צריך אבל להיות האיש שמודיע לאנשים.

<שמואל קליין: סליחה, אז למה לא להוסיף עוד שלושה או ארבעה דיילים?

<קובי ממליה: הכול ניתן.

ישראל אייכלר: אתם עיריית ירושלים.

ישראל אייכלר: מר ממליה, זה לא אתה אישית.

<קובי ממליה: ברור לי.

ישראל אייכלר: אתם העירייה, שאנחנו משלמים לה ארנונה מאוד יקרה, והיא צריכה לתת לנו שירות – לנו זה אזרחים שבאים לכותל.

ישראל אייכלר: אז אם אתה כותב לנו שאחרי החגים אתם תתאמו עם לשכת רב הכותל - - -

<קובי ממליה: לא, אני לא אמרתי את זה.

ישראל אייכלר: כך כתוב במכתב.

<קובי ממליה: לא.

<קובי ממליה: זה לא כתוב כך במכתב.

<קובי ממליה: ישבנו עם רב הכותל כבר פעמיים, הפגישה האחרונה התקיימה בשבוע שעבר ואז סיכמנו שאנחנו עוד פעם נלך למשטרה, ניפגש אצל מפקד המרחב ונראה איך אנחנו יכולים להגיע לפתרון.

<קובי ממליה: הרי מישהו צריך להודיע לנו, זה לא שאנחנו יכולים לדעת את זה לבד.

<קובי ממליה: וגם אם יהיה נציג שלנו שם, זה החלטה של שוטר, זה לא החלטה שלנו.

<קובי ממליה: הפתרון צריך לבוא באיזשהו תיאום.

<שלמה רוזנשטיין: זה מורכב, הרב אייכלר.

ישראל אייכלר: לא תשובה.

ישראל אייכלר: חייל, לא תפקידו להודיע על הסעות אוטובוסים.

ישראל אייכלר: השוטר לא חייב להודיע למוקד.

ישראל אייכלר: יש להם תפקידים שלהם.

<שלמה רוזנשטיין: זה נכון, אבל יש ריבוי גופים.

ישראל אייכלר: סליחה שאני מייצג את שימי מרציאנו פה.

<שלמה רוזנשטיין: הרב אייכלר, יש ריבוי גופים שאחראים על המקום הזה, וזה באמת יוצר בעיה.

ישראל אייכלר: אז העירייה צריכה לעשות את זה, נקודה.

ישראל אייכלר: מה מדובר פה?

ישראל אייכלר: מדובר בתחנה אחת מאד מרכזית.

<שלמה רוזנשטיין: לא.

<שלמה רוזנשטיין: להציב שלט, אין שום בעיה להציב.

<שלמה רוזנשטיין: זה ברור, אין שום בעיה להציב את השלט.

ישראל אייכלר: לא, לא רק את השלט.

ישראל אייכלר: האיש שיודיע למוקד – תסמנו בשלט, עכשיו האוטו לא עולה.

ישראל אייכלר: מה הבעיה?

<שלומית אבינח: האיש יעדכן את השלט.

<שלמה רוזנשטיין: האיש יעדכן את האנשים, הוא לא צריך לעדכן את השלט.

ישראל אייכלר: חייבים למצוא פתרון.

<שלמה רוזנשטיין: אנחנו רוצים לשים איש עד שיהיה שלט.

ישראל אייכלר: הרב רוזנשטיין, אתה חבר עיריית ירושלים.

ישראל אייכלר: בוא תיקח את המשימה הזאת, תפתור את הבעיה.

ישראל אייכלר: זו בעיה כל כך קטנה יחסית לעיר, יחסית לכותל.

<קובי ממליה: אדוני יושב-ראש הוועדה, אנחנו בוחנים.

<קובי ממליה: בגלל שאנחנו מבינים שזה יהיה מאוד קשה, רצינו משהו כשלב ביניים.

<קובי ממליה: אנחנו בוחנים פתרון טכנולוגי שהאוטובוס עצמו, ברגע שלא עולה, הוא ישדר כבר לשלט אוטומטית.

<קובי ממליה: אנחנו עובדים על זה, זה ייקח לנו קצת זמן כי זה דבר שלא קיים.

<קובי ממליה: אין את זה בשום מקום אחר ואנחנו בעצם צריכים להמציא פה את הגלגל מחדש.

<קובי ממליה: זה דבר שהתחלנו לעבוד עליו והוא לוקח זמן.

ישראל אייכלר: ועד אז?

<קריאה: עד אז שמנו את הדייל.

<קובי ממליה: אמרנו, ישבנו אצל רב הכותל והוא לקח על עצמו איזשהו תיאום.

ישראל אייכלר: שישימו לו דגל על הראש, שידעו שהוא הדייל.

<שלמה רוזנשטיין: באמת, את זה אני לוקח לתשומת לבי, שהדייל יהיה - - -

ישראל אייכלר: שהדייל יתחיל לעבוד עד שיהיה פתרון.

<קובי ממליה: שלט – באמת אנחנו יודעים להתקין שלט.

ישראל אייכלר: אם אני הייתי צופה עכשיו בערוץ הכנסת, הייתי אומר: רגע, על שלט אחד מעסיקים כל כך הרבה אנשים, כל כך הרבה זמן, וגם את הצופים?

ישראל אייכלר: אז בואו נסכם עם השלט.

ישראל אייכלר: הרב רוזנשטיין יבדוק את זה כחבר העירייה.

ישראל אייכלר: עד שאתם תמצאו את הפתרון, שיהיה שם דייל או שני דיילים שיודיעו – ברגע שהם מקבלים הודעה מהשוטר והחייל בשטח, האוטובוס לא עולה, מישהו דואג להגיד למעלה לציבור, תרדו למטה, וזהו.

ישראל אייכלר: אני את העניין הזה סגרתי.

ישראל אייכלר: בבקשה, חברת אגד תעבורה.

<לזר לוי: שלום, שמי לזר לוי, אני נציג של אגד תעבורה, מנהל התנועה של החברה.

<לזר לוי: אנחנו פועלים, נותנים שירות תחבורה ציבורית במספר אשכולות, מהדרום – אשקלון, באר שבע, אשדוד, השפירים, לירושלים, נתניה, אלעד וכל עוטף ירושלים: גבעת זאב, מבשרת, מעלה אדומים ומטה בנימין.

<לזר לוי: עיקר הדגש שלנו, בעיקר תגבור למועדי תשרי למגזר החרדי.

<לזר לוי: בירושלים אנחנו נותנים משכונת "אגן איילות" תגבור של קווים לכל מועדי תשרי, מערב ראש השנה ובכל חול המועד סוכות.

<לזר לוי: באלעד אנחנו מפעילים תחבורה ציבורית גם לבני ברק, ואני רוצה פה באמת לגעת בנקודה שהעלה חברי ציון.

<לזר לוי: עיקר העיניים נשואות לירושלים, ובני ברק די מוזנחת בהפעלת התחבורה הציבורית שם.

<לזר לוי: בחגים עצמם זה בלתי אפשרי להפעיל תחבורה ציבורית, ובגלל זה גם יש הרבה כעסים של הנוסעים.

<לזר לוי: האוטובוסים לא מצליחים להיכנס פנימה, וקשה מאוד לתפעל תחבורה ציבורית.

ישראל אייכלר: בני ברק אנחנו יודעים.

ישראל אייכלר: מה הבעיה בירושלים?

<לזר לוי: ירושלים, אין לנו שום בעיה, יש שיתוף פעולה מלא גם בין הגורמים של משרד התחבורה ובין עיריית ירושלים.

<לזר לוי: זה יותר מסודר, כל אחד יודע בדיוק את הנקודה שמשם הוא מפעיל את התחבורה הציבורית, יש היערכות מוקדמת לזה.

<לזר לוי: אני רוצה לשים דגש – אנחנו מפעילים תחבורה ציבורית גם מאלעד לבני ברק וגם מאלעד לירושלים, באמצעות קו 277.

<לזר לוי: כמובן שכל התגבור עצמו זה עם נציגי הקהילה המקומית ונציגי משרד התחבורה.

<לזר לוי: עוד אנחנו מפעילים תחבורה ציבורית במטה בנימין, מהצפון בקדומים, עמנואל, לכיוון ירושלים.

<לזר לוי: אני שם דגש גם על קדומים, עמנואל, ירושלים, גם שם אנחנו נותנים שירות תחבורה ציבורית מתוגבר, ונותנים הארכת שירות גם לאחר שתים-עשרה בלילה – לאלעד עד 1:00 בלילה ותל ציון, קווי 143 עד שתים-עשרה וחצי בלילה.

<לזר לוי: אני רוצה לציין עוד פעם שיש לנו באמת שיתוף פעולה גם בין הקהילה המקומית בכל יישוב ויישוב, וגם במשרד התחבורה, וכך אנחנו פועלים כל שנה, ואם אנחנו צריכים לתגבר נקודתית מעבר למה שנתנו ופרסמנו, אנחנו עושים את זה.

ישראל אייכלר: אני רוצה להודות לך.

ישראל אייכלר: קיבלתי פה פנייה לגבי שעת הסיום של הרכבת הקלה.

ישראל אייכלר: בכל יום מסיימים ב-23:50, זאת אומרת לפני שתים-עשרה בלילה.

ישראל אייכלר: משרד התחבורה כנראה מפקח על זה.

ישראל אייכלר: אני רוצה לשאול את הגברת נעה האם יש אפשרות לאפשר לרכבת הקלה או להורות, בתיאום, שבחול המועד תהיה הרכבת הקלה לפחות עד אחת בלילה, אולי בפחות תגבור אם אין צורך, לדעתי יש צורך גם.

<אברהם יהושע בייער: מוצאי שבת גם.

<אברהם יהושע בייער: כל מוצאי שבת, בקיץ בפרט.

ישראל אייכלר: כן.

ישראל אייכלר: יש אפשרות כזאת?

<נעה אבירם: בגדול, כמו שאמרתי, אנחנו נערכים לחגי תשרי על סמך לקחים משנה שעברה.

<נעה אבירם: אנחנו בוחנים דווקא את הלילה של התרת נדרים, אם שם יש צורך בהארכת השירות.

<נעה אבירם: זה מה שעלה, כאמור, גם מפניות שהגיעו אלינו לפני כן וגם מספירות שנעשו.

<נעה אבירם: אני לא מכירה פניות לגבי הארכה בחול המועד.

ישראל אייכלר: אז אני פונה לעשות ניסוי.

ישראל אייכלר: אני בטוח שהם לא ייסעו ריקים, ודאי לא כמו בשועפט, וזה יהיה מלא.

<נעה אבירם: ברשותך, אני רק אציין עוד מילה.

<נעה אבירם: בחול המועד במרכז העיר פועלים – קודם כול, קווי אוטובוס פועלים, בשעות המאוחרות קווי לילה פועלים, והרכבת פועלת כסדרה, כולל התגבור שעליו דובר.

ישראל אייכלר: המנהלת כותבת לי שעדיין לא התקבלה תשובה מקצועית בעניין התמחור החדש.

ישראל אייכלר: אני חושב שכן קיבלנו תשובה.

<נעה אבירם: לגבי איזה?

ישראל אייכלר: הרפורמה בתמחור החדש.

<קריאה: דיברתי על זה.

ישראל אייכלר: דיברת על זה, נכון?

ישראל אייכלר: גם בפריפריה.

<שלמה רוזנשטיין: ישנם כרגע ארבעה מטרופולינים שנמצאים בתוך הרפורמה, וישנה שלביות ביישום הרפורמה.

<שלומית אבינח: הפריפריה לא ברפורמה.

<נעה אבירם: בוודאי.

<נעה אבירם: מחוץ לכל מטרופולין יהיו שלוש טבעות שונות.

<נעה אבירם: סוף סוף ייכנס גם המטרופולין הדרומי שחלקו הגדול נמצא בפריפריה.

<נעה אבירם: אנחנו מגיעים עד לגבולות מצפה רמון, שדרות.

ישראל אייכלר: בבקשה.

ישראל אייכלר: אם יש תשובה, אני מרוצה.

ישראל אייכלר: אם לא, צריך שבפריפריה גם יהיו רפורמה ותמחור.

<קריאה: הועבר גם מסמך לוועדה בצורה מסודרת.

<שלומית אבינח: לא עניתם לוועדה על כל השאלות שנשלחו.

<נעה אבירם: הועבר אתמול מסמך עם מענה לכל השאלות.

<שלומית אבינח: הוועדה לא קיבלה את זה.

<נעה אבירם: הועבר למירב.

<נעה אבירם: אין בעיה, אנחנו נעביר אותו שוב.

ישראל אייכלר: בכל אופן, אם הועבר זה בסדר.

ישראל אייכלר: אני רוצה לתת לרכבת ישראל ולחברת קונקס, שעדיין לא דיברו.

ישראל אייכלר: בבקשה.

<איתמר שמש: קונקס זה אנחנו.

<ירון רביד: קונקס אין צורך, זה ביחד אתנו.

ישראל אייכלר: אתם גם קונקס - בסדר, אז חסכנו.

ישראל אייכלר: אז רק רכבת ישראל.

<עומר סלע: שלום רב.

<עומר סלע: עומר סלע, אני נציג הרכבת, אני מנהל שירות הלקוחות של הרכבת.

<עומר סלע: אני אעדכן שכלקחים חוזרים מכל שנה בחגי תשרי, אנחנו מתגברים שני קווים עיקריים מרכזיים שלנו.

<עומר סלע: הקו הראשון הוא חיפה ותל-אביב, למעשה מושכים את הקו עד חיפה.

<עומר סלע: אנחנו מוסיפים שמונה רכבות נוספות במהלך היום.

<עומר סלע: לגבי בית שמש – ירושלים, גם פה אנחנו מוסיפים שש רכבות במהלך היום, אנחנו מוסיפים תחנה נוספת כי אנחנו יודעים שהתנועה לכיוון ירושלים היא תנועה ערה בחגי תשרי, הרבה אנשים יוצאים לטייל.

<עומר סלע: תחנה נוספת שנעצור כל שעה, כל רכבת זה תחנת גן החיות התנכי, כדי לאפשר לאנשים לטייל וזמינות רכבות גבוהה.

ישראל אייכלר: יפה מאוד כי במצב של כביש 1 לירושלים, זה רכבת אחת גדולה של רכבים פרטיים, אז טוב מאוד שיש רכבת גם לירושלים.

ישראל אייכלר: אגב, מתי אתה חושב – אם אתה יודע – הרכבת המהירה לירושלים תגיע אלינו?

<עומר סלע: אני מאוד מקווה שעוד שנתיים, פחות או יותר, פלוס-מינוס, אני לא רוצה להתחייב כמובן.

ישראל אייכלר: לא, אל תתחייב.

<עומר סלע: חס וחלילה.

מנחם אליעזר מוזס: מתי תגיע רכבת לכרמיאל?

<שלמה רוזנשטיין: 16'–17'.

<עומר סלע: באיזשהו מקום בסוף 2016, 2017.

<עומר סלע: כן, בהחלט, אנחנו עובדים בתאוצה רבה.

ישראל אייכלר: שאלה אחרונה: כמה נוסעים בערך ביום ברכבת ישראל היום?

<עומר סלע: כ-200,000 נוסעים.

<עומר סלע: אנחנו במגמה חיובית, עלייה רצינית מאוד בכמויות מיום ליום.

ישראל אייכלר: כן, יש עלייה.

<עומר סלע: בהחלט, ואנחנו מברכים על זה כמובן.

ישראל אייכלר: תודה.

ישראל אייכלר: אני רוצה לכבד את הרב מוזס בדברי סיום.

מנחם אליעזר מוזס: אני רוצה להודות ליושב-ראש על עצם הדיון החשוב הזה, שאני מקווה שתהיה בזה תועלת גדולה מאוד לציבור הנוסעים, ואני מאמין שגם ראשי התחבורה הציבורית מאוד מעוניינים שהציבור ייסע בתחבורה הציבורית ויקבל את השירות המלא.

מנחם אליעזר מוזס: ובאמת, יש דברים אובייקטיביים מאוד, אני רוצה להתייחס למה שנציג אגד תעבורה אמר על בני ברק, מר לזר, שבבני ברק יש באמת בעיה בערבי חג, המצב הוא בלתי אפשרי.

מנחם אליעזר מוזס: בערב סוכות הכול פקוק, כל רחוב רבי עקיבא פינת רש"י, כל האזורים האלה.

מנחם אליעזר מוזס: אולי הגיע הזמן לעשות פיצול, שחלק מהאוטובוסים יצאו ישר מכיוונים אחרים כפי שהפרידו שם.

<ציון פת: אנחנו עושים את זה.

מנחם אליעזר מוזס: אתם עושים את הפיצול הזה?

מנחם אליעזר מוזס: לא שכולם ייסעו ברבי עקיבא - - -

<ציון פת: מחלקים את זה.

ישראל אייכלר: הוא דיבר על זה שעושים מוקדי יציאה.

מנחם אליעזר מוזס: אתם עושים מוקדי יציאה בין הקווים?

<קריאה: יש בעיה כל יום בבני ברק, לא רק בחגים.

<קריאה: אין איפה לחנות, אין לאיפה לצאת.

<ציון פת: העירייה גם נותנת דוחות תנועה לאוטובוסים שממתינים לנוסעים.

מנחם אליעזר מוזס: זו בעיה אובייקטיבית באמת?

מנחם אליעזר מוזס: השם יעזור שנוכל להיפגש כאן

מנחם אליעזר מוזס: אחרי החגים ולהשמיע ולשמוע דברים טובים.

ישראל אייכלר: זו לא תפילת שווא כי בשעתו חשבנו שמירון, ל"ג בעומר, כל שנה אנחנו ניפגש וכל שנה נדבר על הכשלים ועל קריסה, וברוך השם, השנה וגם שנה שעברה נדמה לי, אנחנו בירכנו שהדברים עברו בשלום.

ישראל אייכלר: אני רוצה לסכם את הישיבה, ברשותכם.

ישראל אייכלר: קודם כול, תודה לכל אלה שהגיעו וישבו פה, ואנחנו מסכמים.

ישראל אייכלר: הסיכום הוא כזה.

ישראל אייכלר: אנחנו נפנה לשר התחבורה בכמה בקשות.

ישראל אייכלר: קודם כול, לאפשר לחברות האוטובוסים לנסוע בלילות חול המועד מעבר לשעה 1:00 בלילה במידה שיהיו נוסעים בתחנות, כך שתתאפשר הובלת נוסעים ושלא יישארו נוסעים בתחנות.

ישראל אייכלר: יש לנו בקשה לבדוק אפשרות – ואני חושב שיש אפשרות כזאת – לא לבצע עבודות בכביש 1 בלילות חול המועד, זה בסך הכול כמה לילות.

ישראל אייכלר: לאפשר פעילות הרכבת הקלה בלילות חול המועד עד שעה 1:00 לפחות.

ישראל אייכלר: אנחנו נפנה גם לשר התחבורה בשם הוועדה להנחות את ועדת הערר שמפקחת על פעולות סיטיפס, להתייחס לסוגיה של התיקוף הכפול, שאפשרי באגד ובלתי אפשרי טכנית בסיטיפס.

ישראל אייכלר: יש לשחרר את האזרחים מלשלם את הדוח הזה, אם וכאשר זאת הייתה הבעיה כי דוחות לא מוצדקים לא צריכים לשלם האזרחים.

ישראל אייכלר: אנחנו נפנה לראש עיריית בני ברק וגם למשרד התחבורה ולמשרד הפנים – מי שיכול – לראות שלא יחנו באותן שעות עומס על הצירים שמפנים ושמאפשרים את ההובלה של התחבורה הציבורית אל תוך העיר והחוצה.

ישראל אייכלר: לגבי הבעיה של החניונים לאוטובוסים באצטדיון רמת גן, שבוטלו, לבדוק אפשרות.

ישראל אייכלר: חייבים למצוא מקום שהאוטובוסים יוכלו לחנות, אחרת גם הורסים את הנהגים אבל גם גורמים לעומס בערים כי האוטובוס משום מה הוא לא הליקופטר, הוא לא יכול להתרומם ולהיעלם למעלה בשמים, הוא חייב להיות בשטח, ואם הוא לא נמצא בחניון, אז הוא נמצא בכביש וחוסם את כל הכבישים.

ישראל אייכלר: צריך לאפשר חנייה במסופי היציאה.

ישראל אייכלר: אנחנו מבקשים בחניונים מסופי היציאה, לאפשר לנהגים מקומות שבהם יוכלו להתאוורר ולנוח.

ישראל אייכלר: אנחנו פונים לחברת נתיב אקספרס, שיתארגנו - אני מניח שהם עושים את זה – לכ"ה באלול ולכל ימי תשרי.

ישראל אייכלר: עוד בקשה שביקשתי שנה שעברה, השנה אני יודע שזאת בקשה רגישה.

ישראל אייכלר: בימי חול המועד לאפשר לחברות התחבורה הציבורית לעלות ירושלים גם דרך 443 בשעות העומס, כאשר כל כביש 1 הוא רכבת אחת גדולה, להזרים את האוטובוסים גם ל-443.

ישראל אייכלר: עשינו את זה פעם קודמת, היה דבר כזה, השנה זה קצת יותר רגיש, אז המשטרה והגורמים המתאימים שיחליטו אם אפשר, ואם אפשר וכאשר אפשר, צריך לאפשר להעביר את התחבורה הציבורית גם ב-443 כדי שאנשים לא ייתקעו.

ישראל אייכלר: בגלל שהוא נוסע באוטובוס הוא חייב להיות תקוע שש שעות, כי הנהג, אסור לו לעבור דרך 443.

ישראל אייכלר: חייבים לפחות בימי החגים.

ישראל אייכלר: מסופים לנהגים, אפשרויות למנוחה – כבר אמרנו.

ישראל אייכלר: אני רוצה לאחל לכולכם שתצליחו להסיע את עם ישראל, להעלות את כולם לירושלים, עלייה לרגל, ונזכה באמת לעלות לציון ברינה.

ישראל אייכלר: תודה רבה למשטרה, תודה רבה למשרד התחבורה, לעירייה ולחברות התעבורה שבאו אלינו, ותודה לפונים.

ישראל אייכלר: תודה, הישיבה נעולה.

מנחם אליעזר מוזס: שנה טובה ומתוקה.